Harpe noire (ed-du) - Wikipedia\nHarpe noire (ed-du)\nHarpe noire eo anv ar ouenn ed-du a gaver aliesañ e Breizh. Gwarezet eo bremañ dindan an anv Blé noir de Bretagne.\nRoet e oa bet seurt anv d'an had-se dre ma oa bet dibabet ha gounezet da gentañ e ti-feurm La Harpe (e Villejean, Roazhon) d'ar mare ma talveze La Harpe e-giz ti-feurm pleustriñ hag enklask da Skol al Labour-douar Roazhon (1921-1969). An anv-lec'h gallaoueg La Harpe (La Herpe e kartenn Cassini e dibenn an XVIIIvet kantved) a zo da dostaat ouzh un droienn vrezhonek evel "ober un harp" hag ouzh ar verb kar o horellañ er memes mod etre herp-el ha harp-añ. Liamm ebet evel just gant ar benveg sonerezh anvet harpe e galleg.\nPadal, deuet soñj d'ar vreserezh Lancelot, er bloavezhioù 90, bresañ bier diwar ed-du, da lâret eo da wir diwar ed-du La Harpe noire. Ha pa oa deuet kistion ar vadeziant, eo bet choazet treiñ Harpe noire ger-ha-ger e brezhoneg : ha deuet war wel ar bier Telenn du !… Da gentañ zoken ar boutailhoù a veze skeudennaouet gant un delenn gelt ; ne badas ket pell, ar breser Guinness o c'houlenn groñs chom ar perc'henn nemetañ war al logo-se. Setu penaos eo deuet an triskell da vezañ arouez an Telenn du.\nAdtapet diwar « https://br.wikipedia.org/w/index.php?title=Harpe_noire_(ed-du)&oldid=1710700 »\nKemmoù diwezhañ degaset d'ar bajenn-mañ d'an 23 Gou 2016, da 20:17.


Pajenn:Sales - Introduction d’ar Vuez devot.djvu/429 - Wikimammenn\nPajenn:Sales - Introduction d’ar Vuez devot.djvu/429\nan avisou pere a guemeromp digant hon hentez, ispicial digant Conductoret an eneou, peguement bennâc a hent-all na ve quet a apparanç vras a guemense : evel ma rentas profitabl da Naaman an dour a rivier jourdren, peveus a hini en devoa gourc’hemennet ar Profet Elisee dezàn en em servichout hep apparanç ebet a ræson humen.\n4. Hoguen goudese oll ne deus netra quer profitabl pa en em guefomp en hevelep sec’hor hac en hevelep degout, eguet miret na vezzimp re hastet da zesirout beza dilivret a guemense. Ne lavaràn quet na dleomp caout ur souhet simpl da veza dilivret ; mæs lavaret a ràn penaus ne dleomp, quet beza re hastet ha re affectionet da guemense, nemet en em resina antieramant d’an disposition eus ar Brovidanç a Zoue, evit queit ha ma plijo gantâ ma en em servicho ac’hanomp etre ar spern-se hac etouez an desirou-se. Leveromp da Zoue’ta en amser-se : O va Zad Celestiel, mar d’e possibl, grit ma tremeno ar C’halir-mâ diouzin ; mæs ajoutomp ive gant ur gouraich vras : cousgoude ho volontez bezet great ha non pas va hini-me. Hac en em arretomp eno gant muia hac a allimp a repos : rac Doue oc’h hor guelet er resignation santel-se, hor c’honsolo dre gals a c’hraçou hac a faveriou ; evel pa velas Abraham en em resolvet d’en em briva eus e vap Isaac, ma en em gontantas\nAdtapet diwar « https://br.wikisource.org/w/index.php?title=Pajenn:Sales_-_Introduction_d’ar_Vuez_devot.djvu/429&oldid=103402 »\nKemmoù diwezhañ degaset d'ar bajenn-mañ d'an 22 Mez 2017, da 00:47.


Ai‘ta! » Arc’hant evit Itron Varia Pariz… hag evit ar brezhoneg ?\nLizher digor da zilennidi Rannvro Breizh, reoù ar 5 departamant hag ar strollegezhioù lec’hel sinet gant 40ad kevredigezh pe strollad .\nD’an 13 a viz Kerzu hor boa sachet evezh ar Rannvro war stad an traoù evit ar brezhoneg, da-heul an enklask sokio-yezhoniel kaset e-kerzh an hañv 2018. Dibaoe n’hon eus gwelet araokadenn ebet. Gwall zipitet omp bet o welet ne oa ket bet kresket budjed ar yezh gant ar Rannvro evit 2019. N’hon eus ket merzhet kennebeut e oa cheñchet emzalc’h ar Rannvro evit a sell ouzh arc’hant o tont eus linennoù-budjed all.\nGwall souezhet omp bet o klevet e vefe kinniget reiñ arc’hant evit adsevel iliz-veur Itron Varia Bariz, ar memes soñj zo bet embannet gant strollegezhioù all ivez, ha departamant ar Mor-bihan à poauez votiñ ur donezeon eus 1 million a euroioù hiziv tra ma vez displeget deomp n’eus ket arc’hant evit hor glad-ni, unan difetis met pouezus-kenañ koulskoude. Dibaboù a zo a dra sur p’emañ bremañ hor yezh en ur stad hag a c’houlenn e vefe graet war he zro da vat en un doare mallus-tre.\nSpi hon eus ivez e tisoc’ho traoù nevez eus ar guzuliadeg tiriadel ar brezhoneg a vo d’ar Gwener 28 a viz Even rak sklaer eo evidomp e rank holl strollegezhioù Breizh kemer o lod evit ar yezh, a zo mad an holl Vretoned.\nKomzoù mezhus Ministr an deskadurezh-Stad diwar-benn er c’helenn dre soubidigezh a ziskouez pegen aheurtet e chom ar Stad pa vez anv eus yezhoù minorelaet. Ret eo eta da zilennidi Breizh diskouez dre ar fedoù, dre votiñ budjedoù uhelek, ez eo ar brezhoneg un dra bouezus evito, ma ne c’hello ket ken kannaded ar Stad embann seurt bidennoù… Ha ma vo roet d’an deskadurezh e brezhoneg ar memes gwirioù hag an hini unyezhek gallek.\nUn nec’hamant bras a santomp e kalz a frammoù a vez o stourm abaoe bloavezhioù, alies gant doareoù dister, evit derc’hel bev hor yezh, erruet omp d’ur poent ne c’heller ket ken mont war- raok hep muioc’h a skoazell. Riskloù bras a zo e rankfe kevredigezhioù zo dic’hoprañ zoken, ar pezh a vefe spontus pa vez kement a labour da gas da benn.\nMennet omp koulskoude da gas al labour a rank bezañ kaset, da zerc’hel bev hor yezh, da lakat anezhi da vezañ en-dro ur yezh gevredigezhel e fin ar c’hantved met ne zeuimp ket a-benn hep ur gwir bolitikerezh yezh youlek, uhelek ha gant ar budjed a ya da-heul.\nar sinerien :\nBrezhoneg war-raok Bro Roazhon\nBrezhoneg e Gwened\nFédération de Gouren Breizh\nKenstroll Brezhoneg Bro Roazhon\nRaok- Brezhoneg e Kreiz Breizh\n« Galv da vanifestiñ : ur stourmer eus Ai’ta! galvet gant an archerien e Gwital\nAr boliserien kaset gant Loig Chesnais-Girard a-enep stourmerien ar brezhoneg ! »


Pezhioù-moneiz bet implijet etre 388 ha 392.\nE 375, e vreur an impalaer Flavius Gratianus a voe ezvezant pa varvas o zad, neuze e voe disklêriet Flavius Valentinianus Iunior Augustus evel impalaer, hag eñ pevar bloaz hepken, d'an 22 a viz Du 375.\nAsantiñ a reas Flavius Gratianus rannañ an impalaeriezh dre reiñ Illyria d'e vreur ; eno e voe sikouret an impalaer yaouank gant ar prefed Sextus Claudius Petronius Probus (358-390) ha ar magister equitum Flavius Merobaudes.\nPa varvas Flavius Gratianus e 383 e oa tri impalaer : Magnus Clemens Maximus en Augusta Treverorum, Valentinian II dindan gward e vamm Justina, ha Theodosius Iañ e Kergustentin.\nHarpañ an arianegezh a reas Justina, ha skoazellañ ar baganiz evel Vettius Agorius Praetextatus (c. 310 - 384) ha Quintus Aurelius Memmius Symmachus (c. 340 - c. 394).\nE 387 e voe skarzhet Valentinian gant Magnus Clemens Maximus hag a gemeras Roma kent aloubiñ Italia; en entremar e chomas Theodosius Iañ, met dre ma oa intañv hag ad-dimezet gant Galla, anezhi c'hoar Valentinian II, e savas enep an alouber : p'edo Valentinian o tilestrañ e genoù ar stêr Diber e voe trec'het Magnus Clemens Maximus gant Theodosius en Aquileia.\nDistreiñ da Vienna Allobrogum, e gêr-benn, a reas Valentinian II; eno e voe drouklazhet d'ar 15 a viz Mae 392 gant ur jeneral frank anvet Arbogast (c. 310 - 384), anezhañ ar magister militium karget gant Theodosius da wareziñ an impalaer yaouank.\nGant Arbogast end-eeun e voe anvet ar pagan Flavius Eugenius Augustus da impalaer a-enep Theodosius Iañ.\n↑ E Friuli-Venezia Giulia hiziv.\nAdtapet diwar « https://br.wikipedia.org/w/index.php?title=Valentinian_II&oldid=1978707 »


War ar wikioù all e vez lakaet ar pennad pennañ dindan an anv simpl: Leon a zo neuze ar pennad gouestlet d'al loen. War ar pajenn Leon e vije ret kavout ar meneg: evit stêrioù all ar gêr, kit war ar bajenn digejañ (sk. Leon (digejañ). Ar patrom-mañ a zo: Patrom:S.o. heñvelstumm. Pa n'eus pennad ebet pouezusoc'h eget ar re all, e c'hell ar pennad digejañ bezañ hini ar pennad simpl. Benoni (Kaozeadenn) 15 Her 2007 da 18:24 (UTC)\nJust a-walc'h: bez zo Bro-Leon (bro hengounel gwalarn Breizh) ha Leon (al loen): evel-se e tegouezher raktal war ar pezh emaomp o klask. Arabat disoñjal hag ar pep pouezusañ a zo e vije efedus al liammoù diabarzh, ha pa kliker war ul liamm e ranker mont d'ar pennad ha pas d'ar bajenn digejañ... Benoni (Kaozeadenn) 16 Her 2007 da 20:55 (UTC)\nSkouerioù mat[kemmañ ar vammenn]\nLenn kement-mañ: e galleg hag e saosneg. Benoni (Kaozeadenn) 16 Her 2007 da 09:41 (UTC)\nHag arabat ober goap eus an dud gant da skouerioù faos, o klask "manipulañ" an dud. Sellet : en:Lion / en:Lion (disambiguation), fr:Lion / fr:Lion (homonymie)! Benoni (Kaozeadenn) 16 Her 2007 da 09:45 (UTC)\nMarteze ez on aet re bell, ma digarez. Met bezomp sklaer: ne 'm eus ket rebechet da BB kaout un ali disheñvel eus ma hini (ar gwir en deus), met bezañ treuzfurmet ar pezh 'm oa skrivet uheloc'h, ha bezañ roet daveoù davet en:Leon pe fr:Léon (hag a ya a-du gant e sav-poent: met kavout a ran reiz tre an dibab bet graet war ar wikipediaoù-se) pa gomzen me eus al loen. Hag amañ e tigouezer war en:Lion / en:Lion (disambiguation), fr:Lion / fr:Lion (homonymie). Benoni (Kaozeadenn) 16 Her 2007 da 20:51 (UTC)\nAet omp war-gil siwazh! Un dra bouezus eo lakaat rummadoù d'ar pennadoù ha d'ar rummadoù! Pouezus tre eo ivez lakaat liammoù etrewiki d'ar pennadoù ha d'ar rummadoù. Ret eo d'an holl kenlabourat evit lakaat ar sifroù-se da zigreskiñ, evit ma vije aesoc'h implij hon wiki. Trugarez deoc'h. A galon, Benoni (Kaozeadenn) 15 Her 2007 da 21:41 (UTC)\nGwaz ar waz...[kemmañ ar vammenn]\nPiv a vefe kap da zreiñ ar frasenn-mañ?[kemmañ ar vammenn]\nWikipedia:Kendivizoù reolata/Anvioù-tud[kemmañ ar vammenn]\nDegas a ran da soñj, evit ar re n'o dije ket roet o soñj c'hoazh, ne chom mui nemet ur sizun evit votiñ er c'hendiviz reolata war an anvioù-tud. Benoni (Kaozeadenn) 18 Her 2007 da 18:13 (UTC)\nLégende[kemmañ ar vammenn]\nDaoust-hag eñ e vefe unan bennak dedennet evit krouiñ ur wikimammenn e brezhoneg? D'am soñj e vefe dedennus evit ar brezhoneg da gaout ur seurt oustilh, evel ma 'z eus e galleg, saozneg pe kembraeg. Tu vije deomp ivez lakaat en linenn hon skridoù kozh dieub a wirioù: barzhonegoù ar grenn-amzer, skridoù bolitikel an dispac'h gall, testennoù kentañ an emsav, hag all. Me n'am bije ket kal danvez da lakaat war wikimammenn, met prest on da sikour war an dachenn deknikel (goulenn e vije krouet wikimammenn, sevel ar framm, hag all)... Benoni (Kaozeadenn) 21 Her 2007 da 16:10 (UTC)\nWikimammenn (wikisource er yezhoù all) a zo ur seurt diellaoueg en-linenn, evit bodañ skridoù kozh dieub a wirioù: skridoù bolitikel, skridoù ofisiel (skrid klok ul lezenn bouezus, hag all), barzhonegoù, kanaouennoù, hag all. Benoni (Kaozeadenn) 21 Her 2007 da 17:13 (UTC)\nDa c'hortoz e vije a-walc'h a dud dedennet, em eus krouet ur raktres amañ. Tu zo deoc'h kregiñ dija da lakaat dielloù ha testennoù. An holl kanaouennoù war wikipedia a vo lakaet du-hont tamm-ha-tamm, evel m'en deus kinniget Fulup. Bravaet e vo ar bajenn degemer ganin tamm-ha-tamm evel-just. Benoni (Kaozeadenn) 21 Her 2007 da 18:52 (UTC)\nKontrol[kemmañ ar vammenn]\nN'am eus ket diverket ar pajennoù gant un endalc'had holloueziadurel : sk. Bro gozh ma zadoù, En ti Eliz Iza. Ar pajennoù bet diverket ganin a zo pajennoù hag a oa merket evit bezañ diverket dibaoe pell 'zo dre ma na oa danvez holloueziadurel ebet e-barzh. Den na oa deuet da c'houlenn e vijent dalc'het... Benoni (Kaozeadenn) 22 Her 2007 da 08:53 (UTC)\nUr patrom am eus savet (sellet war Kanenn d'al Levenez), met keit ma n'hor bo ket ur wikimammenn deomp-ni n'eus ket tu ober gant ar patrom siwazh... Labouromp eta evit ma vije asantet hor raktres wikimammenn! Benoni (Kaozeadenn) 23 Her 2007 da 00:34 (UTC)\nDaskorit deomp ar Vro Gozh![kemmañ ar vammenn]\nNa nac'hin morse ur son ar chistr, met ar Vro Gozh a oa distroet dija... Benoni (Kaozeadenn) 23 Her 2007 da 00:52 (UTC) Gwelet ganin dija.Bianchi-Bihan 23 Her 2007 da 02:38 (UTC)


Truilhennig ha Gargarenez - Wikimammenn\n◄ Blaz ar jistr ! O diou ►\nNeuze ’ta, abaoe ’zo pell, e oa daou vignon o klask prena deskadurez e skolaj ar Pont ; hanvet e oant Truilhennig ha Gargarenez, hag o hanoiou a gaver c’hoaz moulet ha garanet gant beg o c’hontell war gar ar gwez koz bodennek a zisheolie al leur-c’hoari. Truilhennig a oa mab d’eur marc’hadour kezeg koz eus Pouldahud ; ha tad Gargarenez a oa pesketer o chom e Treboul-Goz. Kerent Truilhennig o doa dastumet eur pennad brao a leve en eur werza koz kezeg treut, eskernek, da baotred-ar-c’hign ; e-lec’h Gargarenez, pa veze deut ar bloaz da benn, goude bouetet ha gwisket eun dousennig bugale, eur wech prenet eur penn roued bennak, lien, kerden, ha paeet ar gwiriou, an truajou d’ar gouarnamant, neuze ne veze na teo, na stank, na pounner ar gwenneien a chome en e di. Rak n’eo ket hep abeg o deus dibabet ar besketerien sant Per-Baour evit o zant paeron !\nTeir zizun bennak a oa eat en o zro, pa deuas eul lizer d’an aotrou Beskont a Gerdruilhen. N’ouzoc’h ket da biou ’oa al lizer-ze ? Evit Truilhennig, tudou kêz ! Ya, Truilhennig n’edo mui Truilhennig ! E dad, eur pennad a oa, en doa great taoliou kaer gant e goz stal kezeg koz, ha, danvez bras d’ezan, skuizet e Pouldahud, ha broudet — hervez lod, — gant e wreg, eur vaouez beg figus, rok an tamm anezi, e werzas pep tra, ti ha marchosi, evit mont du-hont da… Bariz, respet d’eoc’h, Bretoned !… Hag evit ober petra, mar plich, e Pariz ? Piou ’oar ?… Ar wreg a lavare e ranker mont beteg eno abarz kaout tud a feson. Me ’gred he dije great gwelloc’h o lavaret dioc’htu eo du-hont e kaver ar stanka an dud a feson… fall, er gear-ze ma skrive anezi eur barz gwirion :\nPariz brein ! Poull-ar-C’hlogor !\nKofad ! Kernez ! Bosenn ! Dic’hlann !\nMar deman an diougan-ze war-nez dont da wir, ar Gear-Veur eo tremen mall d’ezi dont da furaat, ha kalz c’hoaz !\nEiz deiz goude digouezout e Pariz, ar marc’hadour kezeg treut-gagn ne oa ket mui evit padout gant rebechou ha teodadou e wreg. Sonjit ’ta ! Houman a oa deut mez d’ezi da veza gwreg da eun den e hano Truilhennig.\n— Mez ar chas eo, emezi : mervel a rankin diwar an taol-man. Neuze ne dalv ket ar boan beza pinvidik ma ranker dougen eun hano ken divalo, eun hano pilhaouer !… Perak kaout arc’hant, ma n’out ket evit kaout eun hano all hag hen eun tammig dereatoc’h ?\nEn eur ger, bouzara a reas kement he gwaz gant ker bras cholori ha jabadao, ma reas Truilhennig e vennoz da chench hano. Mont a reas d’an ti-kear, hag eno, mar plij ganeoc’h, e voe badezet a nevez Kont a Gerdruilhen ! ! ! Nemet ma rankas rei eur yalc’hadig vrao a arc’hant evit beza badezet en dro-man, muioc’h eget pevar real, evel ma roas e dad d’an dro genta da aotrou person koz Pouldahud. Hag, adalek neuze, e wreg kalz muioc’h egetan c’hoaz, a veze lorc’h enni pa zonje e oa hi digemeret e-touez an noblans. Ker buan hag all, ma vije distroet da Bouldahud, he dije lavaret d’he anaoudegez :\n— Alo ! cheulkejen, war ho taoulin dirazon, ha tennit ho tok, hag izel ar penn, pe me ’welo. Ha buan !\nPa lavaran d’eoc’h, kollet e oa o fenn gant an itron Beskontez a Gerdruilhen hag he zammig aotrou !\nEas eo d’eoc’h kredi, an aotrounez nevez ne oant ket evit lezel pelloc’h o faotr fri-mec’hiek e skolaj ar Pont. Buan e kasjont lizer d’ezan, hag, eur mintinvez, ar marmouz Truilhennig, da lavaret eo ar Beskont yaouank a Gerdruilhen, a lavaras kenavo d’ar skolaj koz, ha da iliz Itron-Varia Rozkudon. Kement a vall a oa gantan mont en hent, ar paour kêz marc’h-ourgouilh pinvidik, ma kemeras a-boan eun nebeudig amzer evit kimiada diouz Gargarenez, ar mignon a vage evitan eur garantez ker birvidik, ker gwirion. Gargarenez a voe glac’haret diwar an taol-ze, rak eur galonig tomm a lamme en e greiz, e-lec’h egile, an Truilhennig, ne rea ket foutre-kaer evit pellaat dioutan. Ha perak en defe great zoken ? Daoust ha n’edo ket hen o vont da Bariz, eur genaouek o vont da vro ar c’henaoueien ?\nPa zigouezas Kerdruilhen bihan du-hont, e Pariz, gant ar Gerdruilhennou koz, va Doue ’ta ! Klevet ho peus danevellout penaos, pa zistroas ar Mab prodig d’ar gear, e lazas e dad al leue lart hag e reas friko d’an dianket a oa nevez kavet. Ma ! d’al leupez aotrou yaouank e voe great ivez allazig da genta, ha, d’an eil, fest ha prejou kaer, traou founnus ha lipous. Met an eil a blije d’ar c’holladenn kalz muioc’h eget ar c’henta, n’eo ket red lavaret. Eo koulskoude, red eo, ha pa na vefe nemet evit ma klevoc’h ar wirionez penn-da-benn, ha ma teskoc’h e chomas ar beskontig beurlek pemzek deiz ha diou zizun klanv war e wele goude re-gofad, respet d’eoc’h, kristenien ! Met ne varvas ket, lartaat an hini eo a reas, ken ma teue kof d’ezan, kof reut ha frank evel eur zac’had truilhou. Paour kêz Beskontig Kerdruilhen ! N’en doa nemet kofata da ober !…\nKoulskoude an daou Gerdruilhen koz a oa o vont d’en em jala gantan, o klask gouzout petra ober dioutan, pa deuas da leina d’o zi unan eus ar rummad tud-ze ker stank e Pariz ha n’o deus ken micher nemet beva e tïez ar re all, diwar goust ar re a ro bod ha boued d’ezo. Laboused treut eo ar re-ze !\nA-greiz ar pred, an daou Gerdruilhen a c’houlennas digant ar mignon petra da ober eus o fenn-hêr.\n— Hum ! eme egile, en eur skarza e c’hourlanchenn, red e vije deski d’ezan meur a dra. Ha, da genta-penn, petra ’oar betek-hen?\n— Gouzout a ra lenn difazi a-walc’h, skriva dereat tost da vad, niveri pelloc’b eget kant, hep d’ezan koulskoude beza ken gouiziek hag eun « doktor », pell ac’hano !\n— A zo mat, eme egile, goude eul lonkadenn win, a zo peadra a zeskadurez war gement-se. Met n’eo ket a-walc’h. Daoust ha gouzout a ra kana, dansal, butuna eur « sigar » hep tarlonka gant ar moged, tenna e dok da zaludi, rei eun taol lagadig lemm d’ar merc’hed koant ?… Nann ? Ne oar ket ? Aze ’man an dalc’h. N’eus ket da dorta, red ha red bras eo d’ezan deski.\nYa, o vont da zimezi, me ’lavar ! Kerz da c’houitellat, paotr paour, mar sonj d’it ! An intanvez yaouank he doa c’hoant da zimezi d’an arc’hant, ha n’eo ket d’eur gwaz ; pa n’oa ken a arc’hant, hi a lavaras kenavo, ha kuit !\nYa, daou vignon skolaj koz ar Pont-e-Kroaz a deue d’en em anaout e Pariz ! Rak Gargarenez an hini a oa deut d’ar Gear-Veur, gant e wreg hag e c’hoar, evit gwerza eun toullad meilhed, pesked a dalvoudegez, en doa bet an eurvad da gelc’ha en eun taol roued dindan ar Gerdraon.\nPetra da lavaret c’hoaz ?… An daou vignon a oa eürus d’en em gaout ; ha Gargarenez a alias Truilhennig da zistrei gantan da Dreboul-Goz, da zeski ar vicher a besketer ; ar pez a voe great.\n… Truilhennig a deuas prim d’en em voaza ouz ar mor, hag a reas e berr amzer eur martolod kalonek ha krenv.\nHag e dechou fall ? emezoc’h. — Netra mui ! Beuzet e oant bet pell du-hont en tu all d’an Enez Sûn !…\nBloaz goude, Truilhennig, dizounet mat diouz Pariz ar C’hagn, a zimezas da Nolaïg, c’hoar Gargarenez. D’an hevelep devez, heman a vadezas eur vag nevez-flamm, prenet gant arc’hant ar meilhed, hag ar vag a voe hanvet, na petra ’ta, « Truilhennig ha Gargarenez » !…\nAdtapet diwar « https://br.wikisource.org/w/index.php?title=Truilhennig_ha_Gargarenez&oldid=19109 »\nDernière modification le 15 Meu 2011, à 00:46\nKemmoù diwezhañ degaset d'ar bajenn-mañ d'an 15 Meu 2011, da 00:46.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Séamus Healy) (KildareStreet.com)\nResults 1-20 of 837,206 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Séamus Healy)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Séamus Healy)


Pajenn:Morvan - Buez ar Zent, 1894.djvu/650 - Wikimammenn\nPajenn:Morvan - Buez ar Zent, 1894.djvu/650\nkrouet ann env hag ann douar, hag a zo en em c’hreat den, a zo maro var ar groaz, a zo bet lakeat er bez hag a zo savet euz a varo da veo, a benn tri devez goude, evit savetei ar bed holl. » Neuze Eustach a respountaz : « — Kredi a rann, Aotrou, kement tra a livirit. » « — Mad, eme ar vouez, it eta da gaout belek ar gristenien ha pedit-hen d’ho padezi. »\nSetu eta Eustach dispartiet dioc’h he bried. Abarz nemeur e oue dispartiet ive dioc’h he zaou vab. Guelet a eure unan anezho o vont gant eur bleiz, hag egile o vont gant eul leon, a greiz m’edo o treuzi eur ster zoun evit dont da gerc’hat ann eil goude beza dija kaset ar c’henta enn tu all. Mes dre c’hras Doue ann daou baotr a oue saveteet ho buez d’ezho gant tud vad, hag ar re-ma a bourveaz goudeze d’ho holl ezommou. Greg Eustach\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/650&oldid=137881 »


Top Chef 2011 | Soubenn ar geek\nHeuliet em boa gant aked Top Chef warlene ha setu ‘m eus bet c’hoant sellet c’hoazh ouzh an abadenn ar bloaz mañ. Memes pal a oa gant an abadenn : 14 keginer yaouank a zo o keveziñ evit gounit 100 000 €. Ar bloaz-mañ n’eus den ebet o tont eus abadenn Un diner presque parfait ouzhpenn, tud a-vicher hepken.\nMemes doare arnodennoù a zo d’ober : keginat predoù skañv, adlabourat pladoù gall hengounel hag all. Seblantet en deus an arnodennoù startoc’h eget warlene. Warlene e oa tud torr-penn ha kalz begoù bras, ar bloaz mañ e seblante siouloc’h ha plijusoc’h an dud (reoù torr-penn a oa memestra, met en un doare natureloc’h ^^). Start awalc’h e oa neuze gwelet reoù o vont kuit bep sizhun. Traoù nevez a oa : en arnodenn gentañ e oa alies un dra c’hounit (un abadenn skinwel, ur sekred-kegin en ur stal pe ur preti hag all) hag e oa savetaet an den, dre ret degemeret ar sizhun warlerc’h (met ret e oa tremen an arnodennoù all memestra). Memes sistem e oa mod all : un arnodenn vras aozet gant ar chefed (pe div) hag un arnodenn evit adtapout.\nFentus e oa gwelet pegen poanius e oa a-wechoù da reoù kenlabourat evit an arnodennoù dre skipailh. Ha dedennus-tre e oa gwelet an niver a verc’hed o chom betek ar fin.\nBep sizhun e oa tu da votiñ war ar rouedad evit ar sekredoù-kegin “taol-from”. An hini bet skarzhet da ziwezhañ a ginnig ur sekred-kegin, simpl awalc’h d’ober gant traoù pas re ger. A sizhun da sizhun e oa tu da votiñ evit daou den (an hini tapet gantañ ar muiañ a vouezhioù ar sizhun araok hag an hini bet skarzhet da ziwezhañ) ha roet ez eus bet ur priz 10 000€ e fin an abadenn. Plijus e oa ar mennozh-se zoken ma n’eus ket bet roet pouez d’an dra-se e kerzh an abadenn ziwezhañ…\nKalzig tud a zo bet hegaset gant un dra hag a oa splan warlene dija : da vareoù zo e oa skarzhet an dud zoken m’ o doa “gounezet” : ingal e vez tud o votiñ (eus an diavaez, touristed pe me oar-me) hag e vez divizet an disoc’h gant ar juri, n’en deus ket memes ali. Tud ‘zo a zo bet skarzhet en un doare un tamm direizh neuze, met bon, se eo ar c’hoari ivez!\nAn abadenn ziwezhañ n’em eus ket kavet ken mat eget warlene. Divizet eo bet filmañ war-eeun setu n’eo ket bet gwelet an dud o keginat kazi, nag an arvesterien o tebriñ! A-benn ar fin e oa arnodennoù ouzhpenn ha sell ar juri war pred pep hini. Ouzhpenn n’eo ket bet kinniget zoken gouzout petra en doa fardet Pierre-Sang. Zoken m’en deus ket gallet kinnig ar pezh en doa prientet e vefe bet tu da c’houzout petra oa memestra…\nUn abadenn all a zo bet da c’houde, evit gouzout piv e oa ar gwellañ top chef etre Romain en doa gounezet warlene ha Stéphanie, he deus gounezet ar bloaz-mañ. Ne oa ket re fall ar mennozh, dreist-holl e oa bet pedet perzhidi evit bezañ er juri ouzhpenn ar chefed met e gwirionez e oa un abeg evit skignañ doareoù best-of bihan… An arnodennoù ne oant ket fall, zoken m’eo bet start a-wechoù peogwir e oa atav unan o kaout 5 munut nebeutoc’h a-benn prientiñ! Digempouez kenañ ‘m eus kavet an doare da reiñ an disoc’h rak an teir arnodenn gentañ a dalveze ur poent, divizet e voe gant tri den (ur perzhiad eus top chef warlene, unan eus ar bloaz-mañ hag ur chef) hep gouzout piv en doa fardet ha piv en doa bet nebeutoc’h a amzer evit fardañ. An arnodenn ziwezhañ, na oa ket dianv, votet eo bet gant ar chefed hepken (daou zen a zo bet pedet evit netra neuze, rak n’o deus ket bet da votiñ e-kerzh an abadenn) hag iskis awalc’h eo bet gwelet e oa bet rastelet pep poent, an 8 a oa tu da c’hounit (pep hini a roe ur poent, padal araok e oa ur poent gant an hini bet ar muiañ a vouezhioù gantañ…), gant memes hini hag a seblant bezañ adalek ar penn-kentañ gwelet mat-tre ganto…\nDipitus e oa. Met bon. ‘M eus oan ne viro ket se ac’hanon da sellet eus an abadenn ar bloaz o tont!!\n(Ya, me oar n’eo ket dre ret fin ar skeudenn, met n’em eus kavet hini all ebet e-lec’h ma veze gwelet an holl perzhidi -.-“)\nThis entry was posted on Ebrel 18, 2011 at 12:36 g.m. and is filed under Stiradoù, webstiradoù ha skinwel with tags c'hoari, keginañ.\tYou can follow any responses to this entry through the RSS 2.0 feed. You can leave a response, or trackback from your own site.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/31 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/31\ngouzout penaos e rajent da goll anezhan.\n(15) Mes Jesus, o c’houzout kement-se, a ieaz kuit ac’hane ; ha kalz a dud a ieaz var he lerc’h, hag hen ho iac’heaz holl. (16) Hag e tifennaz stard outhe na zisclerjent ket anezhan ; (17) en hevelep doare ma oe accomplisset ar pez a oa bet lavaret dre ar profet Izaias, en eur lavaret : (18) Setu va zervicher pehini em euz choazet, va muia-karet e pehini hen deuz va ene kemeret plijadur ; lakaad a rin va Spered varnezhan, hag ec’h annonso ar justis d’an nationou ; (19) na stourmo ket, ha na grio ket, ha den na glevo he vouez er ruiou ; (20) na doro ket ar gorzen flastret, ha na vougo ket ar vouchen a zo c’hoas o tivogeda ken hen devezo lakeat ar justis da veza treac’h ; (21) hag an nationou a espero en he hano.\n(22) Neuze e oe digasset da Jesus eun den dall ha mud, dalc’het gant eun drouk-spered, hag hen a iac’heaz anezhan, en hevelep doare ma komze ha ma vele an den a oa bet dall ha mud. (23) An holl bobl a oe souezet braz, hag e lavarent : Ha n’eo ket he-man mab David (24) (24) Mes ar Farizianed, pa glevjont kement-se, a lavaraz : He-man na gas kuit an drouk-sperejou nemed dre Veelzebul, prins an drouk-sperejou.\n(25) Mes Jesus, oc’h anaoud ho zonjezonou, a lavaraz dezhe : Pep rouantelez diviset a-enep dezhi he-unan a deuio da veza dezert ; ha pep kear pe di diviset a-enep dezhan he-unan, na joumo ket en he za. (26) Mar deu Satan da gas kuit Satan, beza eman diviset a-enep dezhan he-unan ; penaos eta e choumo he rouantelez en he za! (27) Ha mar kassan kuit an drouk-sperejou dre Beelzebul, dre biou e kas ho pugale anezhe kuit ? Rag-se e vezint ho-unan ho parnerien. (28) Mes mar d’eo dre Spered Doue e kassan kuit an drouk-sperejou, neuze rouantelez Doue a zo deuet beteg enoc’h. (29) Pe penaos ec’h hell unan-benag antren e ti eun den krenv, ha pillia he vadou, nemed da genta hen defe ereet an den krenv ? neuze e c’halfe pillia he di. (30) An nep n’eman ket ganen, a zo a-enep d’in, hag an nep na zastum ket assambles ganen, a sklabez.\n(31) Abalamour da ze hen lavaran deoc’h, pep pec’hed ha pep gwall-gomz a vezo pardonet d’an dud ; mes ar gwall-gomz a-enep ar Spered na vezo ket pardonet dezhe. (32) Ha piou-benag hen devezo\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/31&oldid=125426 »


Buhez ar Zent. pages 787, 788, 789. Encyclopédie Marikavel.\npages 787, 788, 789\nTrizekvet devez a viz Du\nStanislas, mab d'ar senatour Yan Kostka ha daVac'harit Kriska, a oa ganet en kastel Rostkou, er Pologn, an 28 a viz here 1550. War varlen e vamm e teskas karet an Otrou Doue. Da bevarzek vla, ec'h eas gant Pôl, e vreur henan, da skolach Tadou Kompagnunez Jezuz Vienn. Eno, bugale e oad, o welet pegen santel oa, o devoa doujanz evitan. Mes e vreur ne oa ket evit e c'houzanv. Pa lemas an impalaer Maximilian, digant Tadou ar Gornpagnunez, an ti roët d'eze gant an impalaer Ferdinand, evit lojan o bugale, ha pa renkas ar skolaerien klask lojeiz en kêr, Pôl, evit ober c'hontrol ouz e vreur, a yeas gantan da chorn da di eur protestant. Mes ar brezel grêt d'ezan en ti-ze ne reas nemet lakat fe Stanislas da greski muioc'h-mui.\nKommunian rê sul-gouel; yun a rê derc'hent an deiou ma tlee testât ouz an dôl zantel; n'ee d'ar skol, na mintin, na noz, hep tremen dre an iliz; bemde e kleve diou oferen; dougen a rê alïes eur gouriz reun; ne wele den ebet nemet pa veze ouz tol, ha pa digoueze gant unan bennak lavaret eur gomz treuz bennak, e tec'he raktal. Daou vla so e rene ar vue-ze, pa gouezas klanv. Goulenn a reas ma vije digaset d'ezan e zakramanchou, mes ar re a oa war e dro, hag e vreur zoken, o devoe ar grizder da chom hep e chilaou. An den yaouank a 'n em erbedas neuze ouz an itron santez Barba, hag an êle a deuas da rei d'ezan bara an nenv. Eur wech-all, ar Werc'hez gant he mabig Jezuz a deuas d'he gaout, hag a zisklerias d'ezan ne varvje ket c'hoaz : « Mes red eo d'ec'h, emezi, mont en Kompagnunez Jezuz.»\nKerkent ha ma oa pare, ec'h eas da Rom war e droad. E vreur, pa welas e oa tec'het, a redas war e lerc'h, gant eur c'har ha daou a gezeg; mes en eun tol, ar c'hezeg a chomas hep gallout mont ken, evel pa vije notet o divesker. En doare-ze, Stanislas ne oe ket tapet hag a c'hallas derc'hel gant e hent.\nEur wech en em gavet en Rom, e c'houlennas digant sant Fransez Borjia rei digemer d'ezan en Kompagnunez Jezuz. Bezan en devoe e c'houlen.\nAr vertuziou a ra santelez eur gwir relijius a 'n em ziskouezas ennan neuze. Koulskoude, an hini a baras dreist ar re-all oe e garante evit Jezuz-Krist en sakramant an ôter; e zremm a veze entânet, kerkent ha ma lake e dreid en iliz, hag an daerou a rede eus e zaoulagad.\nNe oa ket en Rom dek miz a oa, pa oe kavet dare awalc'h evit an nenv. En deiou kentan miz eost, e lavaras da veur a hini e tlee mervel arôk fin ar miz. Pevar devez goude, e lavare ive d'an Tad Emmanuel Sa : « Gouel Maria hanter-eost a dle bezan kaer er baradoz; fizianz am eus da vont d'hen gwelet.»\nMes ken yaouank ha ken yac'h e oa, ma ne rê den van ouz e glevet.\nDe ouel sant Lauranz, koulskoude, n'en em gave ket war e du. Kaset a oe d'ar c'hlanvdi. En eur digoueout en kichen e wele, e reas sin ar groaz warnan, o lavaret ne zavje ken ac'hane. Eun derzien vras a grogas ennan. Derc'hent gouel Maria hanter-eost, arôk lein, e lavaras e varvje en noz war-lerc'h. Goude kreiste, e kollas e anaoudegez hag e rede ar c'houezen dioutan. Pa deuas d'ezan e anaoudegez, e c'houlennas hag e oe roët d'ezan e zakramanchou. Erfin, goude bezan lavaret e wele ar Werc'hez, eleiz a êle endro d'ezi, e varvas en peuc'h, eun tammik bihan goude ter heur diouz ar mintin, da ze gouel Maria hanter-eost 1568. Triouec'h vla en devoa; ha dek miz so e oa en Rom.\nBeneat XIII a lakeas e hano war roll ar zent, an 31 a viz kerdu 1726.\nAr maro tristan\nI. — Ar maro tristan n'eo ket ar maro abred. Kalet eo mont diwar an douar, pa zouger war ar penn kurunen ar yaouankiz, ha koulskoude, nag a bed hag a varv en bleun o yaouankiz, evel sant Stanislas Kostka, hag a dremen en eur vousc'hoarzin hag en eur lavaret : « Ma ! n'am bije ket kredet e vije bet ken brao mervel.»\nII. — Ar maro tristan n'eo ket ar maro trumm eo. (1) Ar maro-ze a skub an den en eun hunvre, hag an Iliz a lavar d'he bugale pedi Doue d'o diwall dioutan : a subitanea et improvisa morte, libéra nos, Domine. Mes an ene a ve bepred war evez, hag a oar en em viret diouz ar pec'hed, ne ra ket kalz forz penôs mervel. Andre Avellino a zo marvet en harz an ôter; Wenseslas a zo marvet a greiz pedi; Fransez a Zal a varvas skoet gant eun tol gwad; o zri int sent koulskoude : ar maro trumm n'eo ket ar maro tristan eo.\nIII.— Ar maro tristan a c'haller bezan skoet gantan eo ar maro en stad a bec'hed marvel. Goude ar maro, n'haller kaout keun ebet ken d'ar pec'hejou; n'haller ket tostât ouz ar zakramanchou; n'haller ket dizrei war an hent mat; en tu ma kouezo ar wezen e chomo da virviken....\nMa ve eur pec'hed marvel, unan hepken war hoc'h ene, pac'h efet diwar dreujou ar bed-man, eman grêt ganec'h evit an holl eternite....\nPenôs e c'hallet-hu bevan eun heur hepken en stad a bec'hed ? Penôs e kredet-hu, zoken, kouezan er pec'hed ? Hag ho pefe spered, kalon, yaouankiz, hag e vefe ar yec'hed o vleunian war ho tâl, ma n'eman ket gras Doue ennoc'h, ec'h oc'h maro.\nSeblant ho peus da gaout bue, mes n'ho peus nemet seblant : en gwirione ez oc'h maro. Tostaet eta alïes ouz Jezuz-Krist; bevet eus e gomzou, eus e gorf, eus e wad, eus e spered, eus e galon, eus e ene; ma ne vevet ket eus bue Jezuz-Krist, kaer ho pefe kaout seblant vat en ho tiavêz, oc'h maro en ho tiabarz.


Kaieroù labour – Stefan Carpentier\nKreskiñ a ra ma bugale hag an hini vras zo mall ganti deskiñ skrivañ ha deskiñ lenn, evel kalz a vugale all, neketa?\nUr pennad zo bremañ, e-lec’h prenañ dezhi kaieroù livañ e prenomp kaieroù skol evit ma c’hallfe labourat en ur c’hoari.\nSavet mat eo seurt kaieroù. Traoù a bep seurt d’ober enne… e galleg.\nGouzout a ran ez eus tud, amañ hag ahont, a glemm ingal ne vez ket gwerzhet kalz a levrioù evit ar vugale. Gouzout a ran emañ an dalc’h gant o zud – a-raok na ouife o bugale lenn anezhe o-unan – dre ma ne c’hallont ket lenn ar pezh a zo e-barzh. Soñj am eus bezañ skoazellet ma gwreg da zeskiñ lenn Leo ha Popi pa ne felle ket da’m merc’h e lennfen-me an dastumad levrioù dezhi.\nKoulskoude, nemet ar gaou a vefe ganin, ez eus un nebeud tud eveldon, hag a fell dezhe desevel o bugale e brezhoneg, hag a oar lenn, hag a blijfe dezhe, ur wech an amzer, ober un dra bennak all estreget c’hoari pe lenn kontadennoù, un dra bennak evit lakaat o bugale da labourat un tamm hep na vefe re vorodus.\nPe embanner a ginnigo dimp traoù evel-se? Penaos lakaat muioc’h a vrezhoneg e buhez hor bugale, dreist-holl evit skoazellañ tud, eveldon, ha na c’hallont ket lakaat o bugale en ur skol zivyezhek? Da’m soñj e vefe mat d’un embanner bennak labourat war seurt kaieroù. D’an nebeutañ hor befe un dra bennak evit kempouezañ ar pezh na zeskfont ket er skol.\nAuteur StefanPublié le 18 avril 2013 Catégories Brezhoneg, Brezhoneg er gêr, Non classé\n4 réflexions sur « Kaieroù labour »\nGwir eo n’eus nemet « Doug ha Buster war-zu al loar » gant Hipolenn evit poent…\nTrugarez dit, Kantread! Aet e oa al levr-se diwar ma soñj. Prenet e vo kentañ tro.\n7 juin 2013 à 23 h 18 min\nur c’haier e oa embannet pell zo gant Ar Falz… Unan m’eus. Anvet e oa « War Hent ar Brezhoneg »\nTrugarez Gwen. Gwir eo e oa bet embannet unan gant Ar Falz… ha deuet e oa unan eus ar gevredigezh-se d’en lâret pa oa ma blog e-lec’h all, siwazh en ur adtapout ar pennadoù n’on ket bet gouest da adtapout an holl evezhiadennoù da heul.\nDisplegañ a rae, ma’m eus soñj mat, ne oa ket bet graet berzh gant ar c’haier-se ha n’o devoa ket graet re all neuze. « Re abred e oa ? » a c’houlenne. Marteze. Bremañ avat e talvezfe ar boan klask en-dro emichañs.\nPrécédent Article précédent : Ac’hanta, Carpentier! Un’ bennak zo ba’n ti?\nSuivant Article suivant : Graet eo!


Eifionydd - Wikipedia\nEifionydd (distaget [əiviˈɔnɨð] e kembraeg) zo ur vro vihan e kontelezh Gwynedd, e Kembre. En em astenn a ra e gevred Ledenez Llŷn, etre Porthmadog er reter ha Pwllheli er c'hornôg. Gwechall e oa unan eus daou gombod kantrev Dunoding, ha kendalc’het en deus an anv da vout implijet betek hon amzer.\nCricieth e oa kreizenn “kombod” Eifionydd gwechall-gozh. Savet e voe kastell Cricieth gant Llywelyn Fawr\nAl lodenn norzh eus rouantelezh kozh Dunoding e oa Eifionydd. Hervez ar richenn e teu anv ar vroig-mañ eus hini Eifion mab Dunod, an hini en deus roet e anv d’ar c’hantrev, ha mab-bihan Cunedda Wledig. Cricieth e oa kreizenn ar c’hantrev, met marteze e oa bet ar greizenn-se e Dolbenmaen da gentañ.\nBremañ n’eo ket Eifionydd un unvez velestradurel, met derc’hel a reer d’ober anv eus Eifionydd er vro aliezik. E Porthmadog da skouer e kaver un "Ysgol Eifionydd" (skol Eifionydd). E broig Eifionydd emañ keriadennoù Abererch, Chwilog, Llanaelhaearn, Pencaenewydd, Llanarmon, Llangybi, Llanystumdwy, Rhoslan, Pentrefelin, Penmorfa, Garndolbenmaen, Golan Bryncir ha Pantglas.\nKartenn eus kantrevoù Kembre\nAdtapet diwar « https://br.wikipedia.org/w/index.php?title=Eifionydd&oldid=1831937 »


Titl orin : The Machine Girl\nBro produiñ : Japan, Stadoù-Unanet\nDeuet er-maez : 23 a viz Mae 2008 er Stadoù-Unanet, 2 a viz Eost 2008 e Japan\nPadelezh (PAL-DVD) : 96 munutenn\nSkigner : Fever Dreams\nFilmaozer : Noboru Iguchi\nProduer : Yoshinori Chiba, Yōko Hayama, Satoshi Nakamura\nSkrivagner : Noboru Iguchi\nSonerezh : Takashi Nakagawa\nThe Machine Girl(片腕マシンガール, Kataude Mashin Gāru) a zo ur film birvilh rumm B japanat bet savet e 2008 gant Noboru Iguchi. Savet eo bet an efedoù ispisial gant Yoshihiro Nishimura (hag a sevenas Tokyo Gore Police). E-touez aktorien ar film emañ Minase Yashiro a c'hoari Ami, Asami Miyajima a c'hoari Miki, Kentarō Shimazu a c'hoari perzh ar penn yakuza Ryūgi Kimura, ha Honoka a c'hoari e wreg, an itron Kimura. Er film e konter istor buhez ur studierez japanat yaouank o vont a-dreuz peo lazhet ehe breur gant mab un den e penn ur strollad ninjaed-yakuzaed. Pa'z eo troc'het he brec'h e laka ur vindrailherez en e blas, hag e krog d'en em veñjiñ. E Chili, Perou, Spagn hag e broioù all e voe difennet d 'an dud dindan 18 vloaz abalamour d'ar gwad, d'an elfennoù gore, ha d'ar gwallerezh a weler er film. Un heuliad anvet Shyness Machine Girl (マシンガール, Hajirai mashin gāru) a voe embannet war-eeun e DVD e Japan d'an 23 a viz Genver 2009.\n2 Ar mennozh\n4 Sell ar vurutellerien\n5 Daveoù da filmoù all\nKregiñ a ra ar film gant Ami Hyūga oc'h en em gannañ a-enep ur strollad torfedourien oc'h hegasiñ ur paotr yaouank. Ami a lazh holl baotred ar strollad, ha goude-se e tistroer en amzer dremenet. Ur studierez he doa ur vuhez vrav e oa Ami betek an deiz ma vo lazhet he breur Yu hag e vignon Takeshi gant ur strollad torfedourien kaset gant ur paotr yaouank anvet Sho Kimura. P'emañ Ami war roudoù Kimura e tizolo ez eus darempredoù etrezañ hag ur familh ninja ha yakuza. Tapet eo hag e gwallet ha troc'het eo he brec'h kleiz ivez.Dont a ra a-benn da dec'hout, hag ez a da repuiñ e karrdi kerent Takeshi. Sikour a reont anezhi, hag e stagont ur vindrailherez ouzh ar pezh a chom eus he brec'h. Asambles gant Miki (un hanocherez a implij-hi), ha hi mamm Takeshi e stagont gant ur wir lazhadeg.\nAr mennozh[kemmañ | kemmañ ar vammenn]\nHervez ar sevener Iguchi en doe da gentañ mennozh da sevel ur film diazezet war istor ur plac'h en he bikini ur vrec'h dezhi nemetken, hag he defe c'hoant d'en em veñjiñ. Goude-se e teuas dezhañ mennozh ar vindrailherez.\nKinniget e voe ar film da-geñver Festival Etrebroadel ar Filoù e Yubari e miz Meurzh 2008. Skignet e voe er sinema er Stadoù-Unanet d'an 23 a viz Mae 2008, hag e teuas er-maez e DVD d'an 3 a viz Even 2008. E Japan e teuas er-maez er sinema d'an 2 a viz Eost 2008. An DVD a zeuas er-maez e Japan d'an 23 a viz Genver 2009, asambles gant ar film berr Shyness Machine Girl マシンガール.\nSell ar vurutellerien[kemmañ | kemmañ ar vammenn]\nGant ar vurutellerien eo bet keñveriet ar film gant Planet Terror (sevenet gant Robert Rodriguez). 63% a bennadoù burutellañ mat a zo war lec'hienn Rotten Tomatoes, diwar un hollad a 8 pennad burutellañ.\nDaveoù da filmoù all[kemmañ | kemmañ ar vammenn]\nDave da veur a film gore pe film euzh a gaver er film, da skouer :\nEvil Dead III : er film-se e stag an haroz un hanocherezh ouzh ar pezh a chom eus e vrec'h.\nPlanet Terror : stag ouzh ar pezh a chom eus gar an harozez ez eus ur vindrailherez.\nHellraiser: pa vez plantet tachoù e dremm unan eus ar yakuzaed.\n↑ 1,0 ha1,1 http://www.imdb.com/title/tt1050160/ Kataude mashin gâru IMDb\n↑ 2,0 ha2,1 http://www.spopro.net/machinegirl/news.htm%7Ctitle=スピンオフ短編『hajiraiマシンガール』詳細！ www.spopro.net\n↑ http://twitchfilm.net/site/view/when-machine-girl-director-noboru-iguchi-speaks-youd-best-listen-or-this-gi/ twitchfilm.net\n↑ http://www.nipponcinema.com/releases/dvd/the_machine_girl_nikkatsu/ www.nipponcinema.com\n↑ http://www.nipponcinema.com/releases/dvd/the-machine-girl-remix-tokyo-shock/ www.nipponcinema.com\n↑ http://www.rottentomatoes.com/m/10009466-the_machine_girl/ The Machine Girl 2007 Rotten Tomatoes\nTrailer war YouTube\nThe Machine Girl war lec'hienn Rotten Tomatoes\nThe Machine Girl war lec'hienn All Movie\nPennadoù-barn[kemmañ | kemmañ ar vammenn]\nBad Taste Abroad\nAdtapet diwar « https://br.wikipedia.org/w/index.php?title=The_Machine_Girl&oldid=1856350 »


Buhez ar Sent/1912/Lidwina - Wikimammenn\nBuhez ar Sent/1912/Lidwina\n◄ Ida Lidwina Justin ►\nTrizekvet devez a viz Ebrel\nSkouer ha patronez ar glanvourien (1380-1433)\nLidwina a deuas war an douar en Schiedam, er Holland, da Zul-Bleuniou 1380. Ar c’hlenved a grogas enni abred hag he lakas da ouelan meur a wech, ha hi c’hoaz en he c’havel. Mes parean a reas hag e kreske en ment hag en furnez en ti he zad hag he mamm, daou baourkez den, kristenien vat, gwellan ’ oa, hag a c’honeze o bara ouz c’houezen o zâl.\nLidwinaïk a oa he flijadur mont d’an iliz da bedi. Pa chome re bell, he mamm he gourdrouze a-wechou. « N’eo ket mat d’ac’h gourdrouz ac’hanon, ma mamm, a lavare ar verc’h vihan, me zo bet o saludi ar Werc’hez a zo ken drant hag he deus mousc’hoarzet ouzin ken koant. »\nAdalek neuze, ar vamm ne c’hourdrouzas ken he merc’h. Lidwina, arru bras, a oa eur plac’h a zoare ha barrek diouz labour an ti. Eun devez goanv, (e oa neuze en he fempzek vla,) ec’h eas gant ar re yaouank-all eus he oad da ruzikat war ar skorn. Unan eus he mignonezed a ’n em gavas da stokan outi ha da deurel anezi war he fenn d’an traou. En he lamm, unan eus he c’hostou a oe torret. Ar c’hoari a baouezas raktal, hag he c’hamaradezed a zougas anezi d’ar gêr. Astennet e oe war he gwele. Netra n’hellas he farean.\nGodefroy Souderdanch, unan eus gwellan medisined an Holland, a gave souezus he c’hlenved : « Ar c’hlenved-ze, emezan d’e vignoned, a zo dreist hon gouiziegez. Mestr an natur, o tigas anezan, en deus e zonj. Me garje e vije bet ar glanvourez-ze ma merc’h ! »\nLidwina gez a oa gwasket en eun doare skrijus. Eur gouli savet tro-war-dro d’ar gosten dorret, a zigoras en diabarz hag a deue an treo brein anezan dre he genou. N’oa nag evit kousket nag evit dibri. Ar c’hrign-beo a redas dre he c’horf ; he brec’h deou a oa hanter-distag diouz he skoa ; he fenn a grene ; ezel mat ebet ne oa enni. Bepred e veze gourvezet war he c’hein, hep flach en tu ebet, kouls lavaret. Eur burzud oa he gwelet o chom beo, hi o kaout kemend-all a boan.\nDaou vla ’ oa e oa evelse, stag war he gwele, pa glevas eun devez he c’hamaradezed o tremen, seder ha laouen, en kichen he zi.\nO welet pegen reuzeudik e oa en kichen ar re-all eus he oad, e teuas an dour en he daoulagad. E keit-se, en em gavas he c’hovezour : « Sonjet alïes, emezan, en poaniou Hon Zalver, hag e teuio nerz-kalon d’ac’h da c’houzanv ho re. »\nLidwina hen greas, hag ar pez a lavare ar beleg d’ezi a ’n em gavas.\nEr seizvet bla eus he c’hlenved, Jezuz-Krist a ’n em ziskouezas d’ezi skedus, en e zav, e-harz he gwele, hag e verkas gouliou e Basion en he zreid hag en he daouarn. Mes ar glanvourez, gant aon na deujed da anaout kement-se, a bedas an Otrou Doue da lemel ar gouliou-ze diwar hec’h izili. Ar gouliou a yeas kuit, mes ar boan a chomas.\nDek vla ’ oa e oa war he gwele. Epad an amzer-ze, e kollas he zad, a oa bet bepred mat mat eviti ; he mamm a goueas klanv d’he zro hag he devoa aon o vervel :\n— Siouaz, re nebeut a dra am eus grêt evit plijout da Zoue, ha re am eus grêt en e eneb ; ma merc’h paour, ped evidon !\n— N’ho pezet aon ebet, ma mamm, emezi ; an Otrou Doue n’hell ket chom hep karout eur galon bruzunet gant ar glac’har. Rei a ran d’ac’h kement am eus gonezet, betek hen, dre ma foaniou ha dre ma fedennou.\nPinvidik gant gonidou he merc’h, mamm Lidwina a varvas laouen.\nEviti, adalek neuze, en em lakas d’ober ar muian vad a c’hellas, evel pa n’he dije bet grêt vad ebet biskoaz.\nRei a reas d’ar beorien kement a deue d’ezi, betek he golc’hed ; ne zalc’has eviti nemet eun dornad plouz da c’holo plenken he gwele. Dre he fedennou ha dre he c’homzou, e lakas eleiz a dud da zizrei ouz Doue pe da dostât outan muioc’h-mui. Mat oa da bedi evit anaon ar purgator. Mervel a reas da oueliou Pask 1433, o ren he zried bla ha hanter-kant.\nEiz vla ha tregont oa bet war he gwele. Sebeliet e oe he c’horf en iliz Sant-Yan-Vadezour, en Schiedam, ha miraklou zo c’hoarvezet war he be.\nNiverus eo ar c’hlenvejou a anave ar vedesined ; niverusoc’h c’hoaz ar re ne anavezont ket ; pep-hini aneze a zo eur wenojen a gas d’ar maro.\nAr c’hlenvejou n’int ket ken gwaz an eil hag egile ; en peb klenved, avat, zo poan, kalz pe nebeut, hag inouamant.\nD’an disteran ma zo danjer, arabad dale da c’hervel ar medesin ; pa ve galvet abred, e teu alïes a benn da ziarbenn ar c’hlenved, elec’h m’eo dic’halloud pa ve êt re bell an droug. Eur wech ma ve bet, e renker heuilh e c’hourc’hemennou ha kemer e louzeier, fall pe vat, evel m’emaïnt.\nAr c’hlenved a deu d’an daou-lamm ;\nDa vont kuit, e ve morzet ha kamm.\nGant ar c’hlenved, pa bad, e teu an inouamant ; evit he fellât, ar c’hlanvour a dle lakat urz en e zeveziou, lavaret e bedennou mintin ha noz, lavaret eur chapeled da nav heur, eun all da greiste, eun all da der heur, hag ober pe lakat ober d’ezan eur pennadig lenn etre pep-hini ; kinnig, beb an amzer, e boaniou da Zoue, a galon vat, ha goulenn dreze e bardon ha hini eneou ar purgator.\nArabad eo d’ezan bezan re jalet o klask gouzout petra c’hoarvezo gantan ; n’en deus nemet en em lezel da gouezan etre daouarn Doue, mestr ar vue hag ar maro, ha soublan e benn dirak e volonte santel. Bepred eo mat bezan prest, mes dreist-oll, pa vezer klanv. Abalamour da ze, ar c’hlanvour, anezan e-unan, mar gall, a dle ive lakat gervel ar beleg ; yec’hed an ene ha yec’hed ar c’horf a ’n em heuilh, hag a-wechou, absolven ha nouen ar beleg o deus roët ar pare da dud klanv, ne wellaent tamm war-lerc’h louzeier ar vedesined.\nAn den klanv, mar ’n eus eur pried, pe bugale, pe an eil hag egile, arabad d’ezan bezan re enkrezet o klask gouzout petra en em gavo gante war e lec’h ; rak kalon Doue zo nesoc’h d’eze evit hini-all ebet.\nAn den klanv, mar ’n eus ket a vugale, a dle ober e destamant ; an dra-ze a zo grêt buhan hag a vir ouz an drouz war-lerc’h ar maro.\nAdtapet diwar « https://br.wikisource.org/w/index.php?title=Buhez_ar_Sent/1912/Lidwina&oldid=36559 »\nKemmoù diwezhañ degaset d'ar bajenn-mañ d'an 19 Mez 2012, da 14:53.


Stumm eus an 15 C'hwe 2015 da 12:59\nStumm eus an 12 C'hwe 2015 da 08:30 (kemmañ)\nStumm eus an 15 C'hwe 2015 da 12:59 (kemmañ) (dizober)\nBet e voe ur gendalc'hadenn d'ar gazetenn [[Breiz Atao]]. Divyezhek e oa ar gazetenn gant testennoù en galleg hag en brezhoneg. Liammet e oa gant ur gevredigezh anvet [[Kevar]] savet gant lennerien ar gazetenn lL'Heure Bretonne. Bruderezh a veze er gazetenn alies er bajenn gentañ evit brudañ Kevar hag a oa staliet e Pariz.\n== Istor lL'Heure Bretonne ==\nHanter-hent e klaske chom ar gazetenn da-geñver tagañ gouarnamant Vichy dreist-holl dre levezon [[Raymond Delaporte]]. Adal ar bloavezh 1941 e krog ar gazetenn ''lL'Heure Bretonne'' da vont war fonnusaat gant he zagadennoù a-enep gouarnamant Vichy ha dreist-holl gant ur sell war drouk-skouer ar bourvezadur.\n===== Evit an Europa Nevez =====\nAr gelaouenn ''lL'Heure bretonne'' a oa a-du gant mennozh an Europa Nevez. Talvezout a ra e oa kavet testennoù o vrudañ stourm politikel an Alamanted dreist-holl gant ur sell [[enep-komunour]], bep sizhun e veze kavet ivez un istor eus ar stourm kaset da benn gant ar [[Wehrmacht]] a-enep d'an URSS.\n== Doare skridoù lL'Heure Bretonne ==\nLinenn bolitikel ar gazetenn a oa kenderc'hel obererezh ar gazetenn [[Breiz Atao]]. Selloù lL'Heure Bretonne a oa neuze :\n== Dibenn lL'Heure Bretonne ==\n== Uzhiadur un niverenn lL'Heure bretonne ==\nEr bajenn gentañ e kaver an titl e bras ''lL'Heure bretonne'' gant an istitl "Journal Breton hebdomadaire " (Kazetenn sizhuniek Breton).\nKavet e vez war ar bajenn gentañ un destenn en Brezhoneg war meur a sujedoù hervez an niverenn:\nAdtapet diwar « https://br.wikipedia.org/wiki/Dibar:MobileDiff/1620884 »


Alfonsino d'Este - Wikipedia\nAlfonsino d'Este (11 a viz Du 1560 – Ferrara, 4 a viz Gwengolo 1578) a oa ur priñs italian.\nMab henañ Alfonso d'Este, markiz Montecchio (1527-1587) e oa, ha da Giulia della Rovere. Klañvidik e oa ar bugel. E Mae 1578 e voe dimezet d'e geniterv Marfisa d'Este (bastardez da Francesco d'Este), ha honnezh, hervez testamant he zad marvet e miz C'hwevrer 1578, a ranke dimeziñ d'un den eus an Tiegezh Este.\nAlfonsino, hag en devoa pemp bloaz war e wreg, a varvas pevar miz goude an eured, d'ar 4 a viz Gwengolo 1578. Marfisa a gare ar plijadurezhioù, hag a zalc'has da gemer perzh e festoù al lez. E Genver 1580 ec'h addimezas da Alderano Cybo-Malaspina, priñs pennhêr Massa ha Carrara.\nAdtapet diwar « https://br.wikipedia.org/w/index.php?title=Alfonsino_d%27Este&oldid=1961691 »


Edouarzh II Bro-Saoz\nJohn of Nottingham a oa un hudour brudet er XIVvet kantved abalamour m'en devije klasket lazhañ ar roue Edouarzh II, roue Bro-Saoz ha Hugh Despenser the Younger e 1324 dre sorserezh.\nE 1324 edo Edouarzh II hag e vignon Hugh Despenser ar Yaouankañ o ren war Bro-Saoz en un doare garvoc'h-garvañ. Petra bennak ma oa bet trec'h Edouarzh war e enebourien eus an tiegezh Lancaster e 1322, kalz anezho a oa tec'het da Vro-C'hall hag eno e kendalc'hjont da irienniñ a-enep dezhañ. E 1324 end-eeun e oa bet dija un taol-esae evit muntrañ ar c'houblad, met dizarbennet e oa bet an irienn.\nHudouriezh[kemmañ | kemmañ ar vammenn]\nHervez dielloù o frosez, 28 annezad eus Coventry a oa bet kounnaret bras gant priol kêr abalamour ma save telloù ponner gant harp an tiegezh Despenser. E 1324 ez eas an annezidi da c'houlenn sikour digant John of Nottingham, un hudour brudet o vevañ e Coventry, evit lazhañ ar roue Edouarzh, Hugh Despenser, tad hennezh hag ar priol, kement-se dre hudouriezh.\nJohn a grogas ganti dre seveniñ lidoù igromañserezh war delwennoù koar ; seizh pound koar (3,18 kg) ha daou yard lien (1,83 m) dilhad a implijas da sevel patromoù eus e vukennoù pennañ, eus pourvezer ar priol, eus e velestrour hag eus Richard de Lowe — hemañ diwezhañ un den eus al lec'h hag a oa da servijout da daol-arnod. En un ti diannez e rakkêr Coventry e labouras an hudour war an delwennoù, gant e harper Robert Marshall. E 1325 e sevenas John of Nottingham an taol-arnod diwezhañ dre blantañ ur spilhenn blom e penn delwenn Richard de Lowe, ha goude en e galon, ma varvas neuze, war a hañval, diwar an taol hudouriezh-se.\nSiwazh da John of Nottingham, Marshall a yeas d'e flatrañ d'ar pennadurezhioù a-raok ma voe sevenet an tagadennoù all, kement-se en abeg ma vage droukrañs ouzh e vestr. Pelloc'h er bloavezh e teuas an afer-se dirak lez-varn ar roue ; prosez a voe, ma voe tamallet muntr Richard de Lowe d'an iriennerien ; didamallet e voe an holl anezho gant ar barngor avat.\nKer chalet gant e surentez e voe Hugh Despenser goude an afer-se ma skrivas d'ar pab Yann XXII da c'houlenn digantañ gwarez diouzh tagadennoù hud. Dre ma ne oa ket gwall domm ar pab ouzh an tiegezh Despenser e respontas dre aliañ Hugh da\n« dreiñ war-du Doue gant e galon a-bezh ha d'ober ur c'hofez mat ha kement dic'haouadur a vo erbedet. Didalvez eo klask rekour dreist an induljañs hollek-mañ roet dezhañ gant ar Pab. »\nGant an afer-se e voe gwashaet an aergelc'h e Bro-Saoz : e 1326 e voe skarzhet Edouarzh II hag an tiegezh Despenser a-ziwar an tron.\nHarzidigezh Edouarzh II, a voe muntret en toull-bac'h\nHugh Despenser the Younger,\nDoherty, Paul (1840) : Isabella and the Strange Death of Edward II, Constable, London – Robinson, 2004 (ISBN 978-1-8411-9843-9)\nLea, Henry Charles (1887-1901) : A History of the Inquisition of the Middle Ages, levrenn 3, The Macmillan Company, New-York, 1906 — Lenn en-linenn\nWright, Thomas (1852) : Narratives of sorcery and magic, from the most authentic sources, Palala Press, 2015 (ISBN 978-1-3482-3243-8)\n↑ turn to God with his whole heart and make a good confession and such satisfaction as shall be enjoined. No other remedies are necessary beyond this general indulgence which the Pope grants him. (Doherty, p. 81)\nAdtapet diwar « https://br.wikipedia.org/w/index.php?title=John_of_Nottingham&oldid=1777770 »\nKemmoù diwezhañ degaset d'ar bajenn-mañ d'an 16 Kzu 2017, da 21:53.


Tux eo maskotenn ofisiel Linux. E implij a zo dieub ha kavet e vez e meur a logo kenwerzhel pe amatour liammet gant Linux.\nTux ar Mank, maskotenn Linux (Tresadenn orin gant Larry Ewing graet gant GIMP)\n3.1 C'hoarioù video\n3.2 Tux er sevenadur poblek\nTresadenn an dudenn a zo bet choazet goude ur genstrivadeg aozet e 1996 ma oa aet ar maout gant Larry Ewing. Implij a ra GIMP, ar poellad dieub pennañ implijet war Linux hag a servij da grouiñ pe cheñch skeudennoù pe tresadennoù. Un dudenn ijinet eo, hag a ziskouez ur seurt mankig glas. Ar soñj a oa bet roet gant Alan Cox ha peurechuet gant Linus Torvalds, krouer kraoñell Linux.\nLinus a zo bet awenet gant ur poltred  en deus kavet war ul lerc'hienn FTP, o tiskouez tudennig ur mank o tennañ da tudennoù Creature Comforts gant Nick Park.\nAn anv a zo bet kinniget gant James Hughes. Dont a ra deus ar ger amerikan tuxedo lerc'h m'eo bet lammet an dibenn, ar ger o talvezout « smoking ». James Hugues, en ur mail kaset an 10 a viz Even 1996, a ginnig ur retro-gwreskanv savet gant ar gerioù Torvalds hag Unix.\nTu 'zo a lare ne oa ket ar maskotenn gwall vat evit skeudenn Linux dre ma ne oa ket ar mank ul loen galloudus-tre. Linus Torvalds en deus respontet ne soñjfe den ebet da se ma vefe karget gant ur mank korrig, a red buan hag en deus ur pigoz kalet-tre..\nUr mank Adelie\nMaskotenn Linus a zo ur Mank.\nKalz a dud a soñj eo maskotenn Linux ur pengouin, dreist-holl peogwir e saozneg, ar ger mank a zo penguin. Ar pezh a vez lâret e brezhoneg evel ur erev a zo ul labous eus an emisferenn norzh eus familh an alcidae, a c'hell nijal, padal, ar mank na vev nemet en emisferenn su. Er yezh pemdezieg, implij ar gêr "erev" e plas "mank" a zo un drougimplij eus ar yezh a c'hoarvez alies-tre .\nTux na ziskouez gouenn ebet eus an 19 a zo war ar voull, memes ma tenn d'ur mank Adeli, ha ma Linus Torvalds en deus kavet e tenne d'ur mankig glas. Kontet e vez eo bet dantet gant ur mank e-pad unan eus e veajoù. Kalz a arzourien o deuz graet stummoù all. En disorc'h e vez kalzig a krouadurioù fentus..\nTux e kalite uhel\nTux kalite uhel vektoriset\nTux Crystal 1añ stumm (ur soñj eus un ezel deus crystalxp.net)\nTux « crystaliset »\nE-barzh dasparzhadurioù zo eus Linux evez gwelet Tux e-pad ar boot. Tux a zo un tudenn eus ar webcomic User Friendly. TUX a zo anv ur servijer web diazezet war Linux.\nTux en deus kemeret perzh e kummuniezh Linux evel Mario e hini Nintendo. Dre-se, ur bern c'hoarioù urzhiataer, an aliesañ poelladoù frank hag open-soucre evit Linux. En o zouez :\nAge of Empires III: un RTS graet gant Microsoft. Unan eus an anvioù ankivil roet d'ar chas a zo 'Tux the conqueror' by Microsoft.\nTux on the Run: ur puzzle-game programmet e JAVA graet gant Lennart Steinke.\nChromium B.S.U.: ur space-shooter lec'h ma z'eus Tux o ezañ ur power-up.\nTuxedo T. Penguin: A Quest for Herring: Ur c'hoari troienn e 3D digoust.\nXTux un emgann d'ar marv o ziskouez tudennoù eus ar poelladoù frank o stourm a-eep Microsoft.\nFreeDroidRPG: Un RPG, lec'h m'eo Tux un alien (Linarian) hag a zo trapet war an Douar.Ret eo dezhañ en el gannañ gant droidoù evit dreistvevañ.\nOpenArena: Un tudenn a zo anved "Penguin" hag a zo un den gwisket e Tux.\nPingus: e c'hoari video evel Lemmings lec'h m'eo lakaet manked e plas lemmings.\nSuperTux: ur c'hoari platform awenet gant Super Mario Bros.\nTux Kart ha SuperTuxKart: C'hoari kart awenet gant Mario Kart.\nTux Math Scrabble: Ur Scrabble doare Matematik gant Tux e-barzh.\nTux Paint: Ur poellad evit ar re yaouank evit tresañ.\nTux, of Math Command: Ur c'hoari matematik.\nTux Typing: ur poellad evit deskiñ bizskrivañ.\nTux Racer: Ur c'hoari evel reoù snowboard, lec'h ma z'eo ar c'hoarier ur mank o diskenn un draonienn war an erc'h.\nTux Word Smith: Un doare scrabble.\nFreeCiv: Ur c'hoari doare Civilization.\nWormux: Ur c'hoari strategiezh dre tro awenet gant Worms.\nFrozen Bubble: Ur puzzle game digoust.\nLinCity-NG: Ur c'hoari strategiezh digoust lec'h ma z'eus tu sevel un delwenn Tux.\nEmilia Pinball: Ur Pinball gant Tux.\nTux er sevenadur poblekAozañ\n[[Image:Ebu tux.JPG|thumb|280px|Tux, e tal an EBU.\nEr RPG war internet DragonFable, al loenig mank a zo anvet Linus, e liamm gant Linux Torvalds, skrivet eo zoken er c'hoari ez eo a-enep Windows.\nEr webcomic c'hoarierien Ctrl+Alt+Del, Scott, un implijer Linux en deus ur mank anvet Ted.\nTu zo gwelout Tux er film Surf's Up\n↑ Re: Linux logo, Alan Cox, 2 a viz Mae 1996\n↑ Re: Linux Logo prototype., Linus Torvalds, 9 a viz Mae 1996\n↑ Ar poltred en deus awenet Linus Torvalds\n↑ Re: Linux logo, Linus Torvalds\n↑ Creature Comforts: I ate so much war YouTube\n↑ A Complete History of Tux, Why is He Called "Tux"?\n↑ But aren't Penguins a bit - well - feeble?\n↑ Linux v2.0 released : Linus Torvalds war comp.os.linux.announce\n↑ Patrom:Entrée TLFi\n↑ Kummuniezh tud o kenderc'hel tresadennoù Tux\n↑  - Age of Empires III listenn anvioù chas (e Japaneg)\n(en)  : Description de Tux par Larry Ewing, son créateur\nAdtapet diwar « https://br.wikipedia.org/w/index.php?title=Tux&oldid=1825166 »


Journal de Renaud Camus, jeudi 13 février 2014\ncréée le vendredi 14 février 2014, 12 h 08Jeudi 13 février 2014, une heure moins vingt du matin (le 14). Anticlérical, antimilitariste, anticapitaliste, ami et admirateur des artistes d’avant-garde de son temps, je croyais Octave Mirbeau ~~~~~ ~~ ~~~~~ ~~~ ~~~~ ~~~~~ ~~~ ~~~ ~~~~~~~~~. ~~~~~ ~~~ ~~ ~~~~~~~~~ ~~~~~ il écrit ceci, ~~~~~ ~~~~ hebdomadaire Les Grimaces :\n« M. ~~~~~~~ ~~~ ~~~~~~~~~~, ~~~~~ ~~~~ ~~~~~~~~~~~~ ~~~ ~~~~~~~~~~~ ~~~~~~ ~~~~ ~~. ~~~~~~~~~ ~~~~~~~, ~~~~~ ~~ ~~~~~~~ ~~’~~~~~~~~~~~ ~~~ ~~~ ~~~~ : ~~~~~~~. ~~~~~~~ ~~~~~~ de Davidet qui, ~~~ ~~~~~~~ ~~~~~~~~~~~, ~~~~~ ~~~~~ : ~~~~~~ ~~~~~~ : ~~’~~~ ~~~ ~~~~~~~~ ~~~~ ~~. ~~~~~~~ ~~~~ ~~’~~~~~~~~ ~~~~~~. ~~~ ~~~~ ~~~~ ~~~ ~~~ ~~~~~~~ ~~~ ~~~~ ~~~~~~~ ~~’~~~~~~~~~~~~~ ~~~~ suffisamment cette origine, ~~~~ ~~~~~~ ~~~ ~~~~~~~ ~~~ ~~~ ~~~~~~~~ ~~~’~~~ ~~ ~~~ ~~’~~~ ~~~~~~~ ~~~ ~~~~~~~~~~~~~~~ ~~~~~ haut ».\nEt ~~~ poursuivre :\n« Je ~~~ ~~~~~~~~~~ ~~~~~~ ~~~~~~ ~~~ ~~~~~~~~ ~~~~~~ ~~~ ~~~~~~~~~ qui persiste à ~~~~~~ ~~~~~~~~~, ~~~~~ ~~~~ ~~~~, ~~~ ~~~~~~ ~~~’~~~ ~~~~ ~~’~~~~~ ~~~~~~ ~~~ ~~~~, ~~~ ~~~~~~ ~~’~~~ ~~~~ ~~~~~ ~~~~~~~ ~~~ ~~~~~~~~~~~ ~~’~~~~~~, ~~~ ~~~~~~~~ ~~~~~~~~, ~~~ ~~~~~~ sorte de gloire ~~~ ~~~~~~~ ~~~ ~~~~~~~~~ ~~~ ~~~~~~~~~ ~~~~~ ~~~~ ~~~~~~~~~~ ~~~~~~~~~ ~~~ ~~~~~~~~~~~~ ~~~ ~~~~~-~~~~~. ~~~ ~~~~~ ~~~~~~~ ~~~~ Lettres ~~~ ~~~~ moulin. ~~~ ~~~~~ ~~~~~~~~’~~~~ ~~~~ ~~~ délicieux recueil de ~~~~~~~ ~~~~~~~~~~~ ~~~~ ~~~ ~~. ~~~~~ ~~~~~~. ~~~ ~~’~~~ ~~~~~~~~ ~~ ~~~~~ ~~~~~~~~~~ ~~~ ~~~~~ ~~~~~ ~~~ ~~~~ ~~~~~ ~~~ ~~~~~~ ~~~~ ~~~~~ ~~~~ ~~~ ~~~~~~ ~~~ se cachant, non ~~~~~~ ~~~~~ ~~~ ~~~~~~~ ~~~ ~~~~~~~~~~~~~ ~~~~~~ ~~’~~~~~ ~~~~~~~~~~~~ ~~ ~~. ~~~~~~~~~ ~~~~~~~, ~~~~~ ~~~~~ ~~~~~~~ ~~~~~~~~ ~~ ~~~ ~~~~~~~~~ ~~~~~~~~~, ~~~~ ~~’~~ ~~~~~~ ~~~, ~~~~~~ ~~ son insouciance de ~~~~~~ ~~~ ~~~ ~~~~~~~, ~~~~~~~ ~~’~~~~~~~~~~ ~~~~ ~~~~~~~~~~ ~~~~ ~~~~, ~~~~~~~ ~~~~ ~~~~~~~~~, ~~~~ ~~~~~~~ ~~~~~~ ~~~ ~~~~~~ ~~~ ~~~~~~ ~~~~ ~~~~ ~~~~~ ~~~~~~ ~~~~~ ~~~ ~~~ réclame, le nom ~~~~~~~~~ ~~~ ~~’~~~~~~~ ~~~~ Rois ~~~ exil. »\nDonc ~~~ ~~~~~~~~ “~~~~~~~~” ~~~~ ~~~~~~~ ~~~~ ~~~~~ ~~~ ~~~ ~~~~~~~ ~~~~~~~~ ~~~’~~~ ~~~ ~~~~~~ ~~’~~~~ ~~~~ ~~’~~~~~~~ ~~~~ Lettres ~~~ mon moulin est ~~~ ~~~~~~~~~~~ ~~~ ~~~ ~~~~~~~~~~, ~~~~ ~~ ~~~~~ ~~~ ~~~~~~~~ ~~~ ~~~~~ ~~~~~~. ~~~~~~ ~~~~ ~~~ ~~~~~~~~~~~ ~~~~~~~~~~ (~~~~~~~~~~~~~~~, ~~~~~ ~~~~) ~~~~ damnatio memoriæ autrement ~~~~~~~~~~~ ~~~~ ~~~~~~ qui accable ce ~~~~~~~ ~~~~~~~. ~~~ ~~~~~~~~, ~~~ ~~’~~~ ~~~~ ~~~~~, ~~~~ ~~~~ ~~’“~~~~~~~~~~~” ~~~ ~~~~~~~~ ~~~~~~ ~~~~~~~ ~~~~ ~~~~~~~, ~~~~-~~~~~ ~~~~~~~~~~ ~~~~~~~~~~~. ~~~ ~~~~~ ~~~~~-~~~ ~~~~~ ~~~~~ ~~~~~ ~~~~~ antisémite, comme semblerait ~~’~~~~~~~~~~ ~~~ ~~~~~~~~~ ~~~~~~~ ~~~ ~~~~~~~ ~~~~~~~~, ~~~~~ ~~~ ~~~~~~~~~~~~ ~~~~~ ~~~~~~~ : « ~~~ ~~~ ~~~~~ ~~~~ ~~~~~~ ~~~~~ ~~~~~ ~~~~~ antisémite » ?\nDeux ~~~~~~~~~, ~~~~~ ~~ ~~~~~ ~~~~~~~~~~~, ~~~ réaction à mes ~~~~~~~~~~~ ~~’~~~~~ ~~ ~~~~~~~ ~~~ ~~~ ~~~~~~~~~~~~~~~, ~~~ ~~~~~ ~~~~~~~~~ ~~~~ ~~~~~~~~~~ ~~~~~ ~~~~~ ~~~~~~~ ~~~ “~~~~~~ ~~~ ~~~~~~~~~~” ~~~ ~~~~~~~, ~~~~~ Fictions. L’un :\n« Ils ~~~~~ ~~~~~~~~~ ~~~~~~~~~~ ou déduire le ~~~~~~ ~~~~~~~~~~~~ ~~~ ~~~~~~. ~~~~~~-~~~, ~~~ ~~’~~~~~~~~~ ~~~~, ~~~~~~ ~~~~~~~~ ~~~~~~~~~~ ~~’~~~~~~ ~~~~~~~~~~, ~~~~~~~~~~~~. ~~~~ ~~~~~~~~~~ ~~~ ~~~~ ~~~~~~ ~~~~~~~~~~ ~~~ ~~~~~~~~~~~ ~~~~ ~~~ ~~~~~~~~ ~~~~~~~~~~ “~~~~~~” embrassât tant d’individus ~~~~~~~~~~~~~~ ~~~ ~~~ ~~~~~~~ ~~~~~~~~~ ; ~~~~~ ~~~ ~~~~~~~ ~~~~ ~~~ ~~~~~~ ~~~ ~~ ~~ ~~~ (~~~ ~~~ ~~~~~~~) ~~~~ ~~~ ~~~~~ ~~~~ ~~~~ ~~~ ~~~~~~ ~~~ ~~ h un quart (~~~ ~~~ ~~~~~). ~~~~ ~~~~~~~ ~~~~~~~ ~~~~~ ~~~ ~~~~~~, ~~~~ ~~~~~~~~ ~~~~~~, ~~~ ~~~~~~~~~~~~~ ~~~~~~~ fois ».\nEt ~~~~~ ~~~~ deux :\n« Il ~~~~~~ ~~~~~~~ ~~~~~ ~~~~~~~ ~~’~~~~~~~~, ~~~ ~~~~~~~~~, ~~~ portugais, le latin. ~~~ ~~~~~~~~~~ ~~~~~~~~~~ ~~~’~~~ ~~’~~~~~~ ~~~~ ~~~~~ ~~~~~~~~ ~~~ ~~~~~~~. ~~~~~~~ ~~’~~~~ ~~~~~~~~ ~~~~ ~~~~~~~~~~~~, ~~’~~~~ ~~~~~~~~~~~~, ~~~~~~~~~~. ~~~~~ ~~~ ~~~~~~ ~~~~~~~~~~ ~~~ ~~~~~~ ~~~ ~~’~~ ~~~~~~ que des détails, ~~~~~~~~ ~~~~~~~~~~. (Había ~~~~~~~~~~ ~~~~ ~~~~~~~~~ ~~~ ~~~~~~~, ~~~ ~~~~~~~~, ~~~ ~~~~~~~~~~, ~~~ ~~~~~~. ~~~~~~~~~, ~~~~ ~~~~~~~~, ~~~~ ~~~ ~~~~ ~~~~ ~~~~~~ ~~~ ~~~~~~~. ~~~~~~~ ~~~ ~~~~~~~~ diferencias, es generalizar, ~~~~~~~~~. ~~~ ~~~ ~~~~~~~~~~~ ~~~~~~ ~~~ ~~~~~~ ~~~ ~~~~~~ ~~~~~ ~~~~~~~~~, ~~~~~ inmediatos.) »\nvoir l’entrée du jeudi 13 février 2014 et ses 2 images dans Le Jour ni l’Heure


San Francisco (Kalifornia) - Wikipedia\nSan Francisco (IPA: [sæn fɹænsɪsko]) a zo ur gêr hag ur porzh-mor, e kreiz stad kevredet Kalifornia (SUA), war ribl ar Meurvor Habask. Unan eus ar c'hêrioù birvidikañ e-keñver ar stuzioù frankizour hag ar spered nevesaat. Diazezet eo bet e 1776 gant ar Spagnoled tro-war-dro d'ur c'heñlvec'h en Nor Aour (Golden Gate) ha d'ur gouent mision dediet da Sant Frañsez a Asiz war ur c'hourenez etre ar Meurvor Habask ha morlenn San Francisco. Gant 881 549 annezad e kontelezh San Francisco e 2019 eo ar pevare kêr pobletañ e Kalifornia. E bannlev gevred ar gêr, en tu all d'ar vorlenn, ez eus un takad obererezh brudet, ar Silicon Valley (Traoñienn ar silikiom) e anv. Eno e vez ijinet un darn vras eus an ijinadennoù a denn d'an elektronik ha d'an urzhiataerezh.\nPa oa krouet e 1776 e oa e-barzh besrouantelezh Spagn Nevez. Dindan beli Bro-Vec'hiko e voe goude, betek 1848 pa oa gounezet gant ar Stadoù-Unanet en ur brezel a-enep Mec'hiko. En em astenn a reas ar gêr e-pad ar fardadeg war an aour. Savet e voe lies pezh tiez gant michourerien deuet da vezañ pinvidik-mor. Distrujet e voe tri-c'hard eus ar gêr e 1906 gant ur c'hrenn-douar hag an tanioù-gwall da heul. Kavell ar jeans eo ha krouet e voe an embregerezh Levi Strauss & Co. eno. Diwan a reas ar Beat Generation er bloavezhioù 1950. Adalek an eil lodenn eus an XXvet kantved o deus diorrenet an teknologiezhoù nevez e Rannvro Bae San Francisco.\nAbidjan Aod an Olifant\nKêr Ho-Chi-Minh Viêt Nam\n(en) (es) e sinaeg, e filipineg Lec'hienn ofisiel\n(en) Mirdi niverel Kêr San Francisco\nAdtapet diwar « https://br.wikipedia.org/w/index.php?title=San_Francisco_(Kalifornia)&oldid=1906544 »\nKemmoù diwezhañ degaset d'ar bajenn-mañ d'an 10 Gou 2021, da 14:36.


Guirionéeu ag er Religion/Chapistr 46 - Wikimammenn\nGuirionéeu ag er Religion/Chapistr 46\n◄ Exampleu a burtæt. Ag er vince contrel d’er burtæt. En occasioneu a lubricité hag er remédeu énep dehi. ►\nCHAPISTR HUÉH HA DEU-UIGUÊND.\nag er vince contrel d’er burtæt.\nI. A p’en dehé ur brincès gusquet caër d’hum durul én un toul-bouillen, carguet a fang hag a bep lousteri, eit gobér mignon d’un hoh, ha hoari guet el lon vil-zé, quement cé e vehé un dra hemb squênd vad ha méhus meurbet. O inean santel, hui e zou er brincès ag er bed-men, goleit guet en orlemanteu a hræce Doué ; Na brasset-é hou talledigueah hum durul ér vouillenl ag er pligeadurieu lous, lezel hou corv de vout mæstr, ean péhani ne glasq meit é goutantemant èl ul lon brutal !\nPetra e larehoh-hui ag ur rouannès péhani e aboeissehé d’hé matéh betag hum lacat idan hé zreid ? Ér fæçon ma vihuet, hui e zou hoah méhussoh. Hou corv e zeli aboeissein ha bout idan hou perh, ha hui el lausq de væstrein d’é fantasi : er horv-cé e zou ur sclav vil, ha hui e hra hou mæstr a nehou ; er horv-cé e zou hou ç’anemis, ha hui er mignon ; mæs quênt-pêl ean e vou hou tirant, hag é bligeadurieu e goustou quir d’oh.\nA p’en devehé unan-benac en hardéhtæt de monnèt én ilis eit couci inou limageu hur Salvér ; a pe laquehé doh dor en Tabernacl é péhani é repos Jesus-Chrouist ur figur ag ul lon vil, pé un idol benac eit bout adoret inou ; a pe gouciehé guet lousteri er haliceu sacret, hàg ean e vehé ur bunition rust erhoalh eit-hou ? Ne hret-hui ehué un torfæt èl hennéh. Hui e zou, e lar sant Paul, tampleu en Eutru Doué péhani e chom énoh. Hou mampreu e zou mampreu Jesus-Chrouist : ha ne hoès chet lorh erbet é couci én-oh pé ér rèral er mampreu sacret-cé ! Hou ç’inean e zou limage en Eutru Doué ; rûet-é guet goaid hur Salvér, ha hui hi houci dré er vinceu méhus-cé. Er Spered-Santel e zou én hou calon èl én é dampl ; hui er forban a inou eit lacat én é léh un idol quig, ha lezel en droèd de gommandein guet en avréhussan ag en ol mistr, de larèt-é en diaul a lubricité !\nII. Oh ! na dallet-oh-hui, ma ne gomprenet quet péh quer scontus-é er vince-zé ! Sellet péh punitioneu en dès taulet ar nehou en Eutru Doué. Hà ne oé quet eit punissein er péhèd méhus-cé en en doé en Eutru Doué béet én deur ag en déluge ol en dud nameit er ré e oé én Arh ; dégasset ur glàu a dan hag a chouffr eit losquein en habitandèd lubric a Sodôm ; lahet marhue-miq er miserabl Onan péhani e goucié guet é brièd er santeleah ag er briédereah, groeit dismantein tri mil ar-n-uiguênd a Israélitèd ? Cheleuet sant Paul é larèt penaus en Eutru Doué e lausq en dud lous de monnèt d’er gorruption ag ou halon, hag é ma en disespoér ou héritage dehuéhan. Cheleuet en Apostol bras-cé é larèt d’oh a berh Jesus-Chrouist : en dud lous ha paillard ne yeint jamæs é ranteleah en nean. Credet pé ne rehet ; mæs gouyet penaus ma ne ouilet hou péhedeu méhus, ma ne gùittet hou teicheu, hou carantéieu criminel, hui ou ouilou un dé én tan ag en ihuern. En dud pur hag honest en dès dongér doh hou fal vuhé ha n’hellant quet comprenein en dalledigueah é péhani é vihuet. É léh hum anquinein hag hou pout scont doh oh hui-memb, ne hret meit hoarhein ha gobér bourd a gaus d’hou lousteri ; haval doh en neu zén lubric-hont a béré é conz er Scritur.\nAh ! ya, a dra sur, en dén lubric e gouéh én un dalledigueah quer bras, ma voug én é galon santimanteu a honestis hag a burtæt, nitra ne hel mui touchein é galon nag arrest en nerh ag é inclinationeu diréglet. É zeulegad e zou lan ag el lousteri péhani e ampouison é galon. É gonzeu e zou quel liès a fulad tan péré e daul a bep tu en tan a lubricité. É chongeu, é zesirieu n’hum zougant nameit d’en treu péré e zou revé é inclinationeu méhus. Él léh santel, é péhani en diaulèd ne yant meit én ur greinein, ean e zoug-ean é idol én é galon, hag en ador inou, é léh er gùir Doué e hra seblant a inourein.\nEr scont hag en dongér ag é vuhé, en disinour e den ar é fameil, méh ha bocen er gùérhiésèd péré en dès couciet, jugemanteu eahus en Eutru Doué e zou doh er gortoz ; ol en dra-zé ne hra tra erbet d’é galon calet ha cousquet ér péhèd. Ean e béh é hunan, ean e béh é compagnoneah ; ean e béh hemb bout arrestet dré er rebreicheu ag é gousciance ; ean e béh é quement léh e zou ; ean e béh hemb arsàu, e lar er Spered-Santel. O men Doué ! na miseraplet-é un dén péhani ne glasq meit coutantein é zesirieu méhus, a pe ne sant quet mui en dongér hag er méh ag er vince lous-cé !\nIII. Maleurus, perac é collet-hui hou ç’inean eit rein d’hou corv pligeadurieu méhus ? Hà hui e gompren péh quer vil-é er horv-cé ha péh istim e zeliehoh gobér ag hou ç’inean ? Hou corv n’en dé meit er villan loden a han-oh hui-memb, ur yoh doar hag ur golo fang e zouguet ; mæs hou ç’inean e zou hui-memb, el loden caërran a han-oh hui-memb. Hou corv quênt-pêl ne vou meit ur yoh breinaté ; hou ç’inean e vihuou perpet. Nag er folleah col un inean quer précius, eid ur horv péhani n’en dé meit doar ha fang !\nSellet erhat doh ur horv dispartiet doh en inean péhani e hré ol é nerh hag é vrauité ; petra e huélehet-hui ? Ur horv dislihuet, prest de zispen guet er breinaté, ul lorh-é er gùélèt ! Hani er pautr pé er verh-cé e hra bermen quement a vad d’hou teulegad sellèt, querclous èl hou ç’hani, e vou quênt-pêl ér memb stad. Neoah é ma er horv vil-cé-é e gazaliet, e vignonet, eit-hou é collet hou ç’inean hag hou Toué. O dalledigueah !\nPetra-é brauité en dén youanq pé er verh youanq guet péhani é oh quen amoédet ? Petra-é er face-cé quer gracius d’hou teulegad bermen, ha de béhani é pliget liès guet libertéieu criminel ? Ur boquet é péhani e houivou quênt-pêl. Ne faut meit un taul benac, ur gouli lan a lousteri, ur goahad droug calon eit lacat er face-zê de changein lihue, ha gobér dehi col hé bràuité.\nO folleah bugalé en dud ! staguein ou halon doh un\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_46&oldid=90947 »


Frañsez II (Breizh) - Wikipedia\nFrañsez II (Breizh)\n(Adkaset eus Frañsez II (dug Breizh))\nDug Breizh e oa Frañsez II. Ganet e oa bet e Klison d'an 23 a viz Mezheven 1433 ha marvet e Koeron d'an 9 a viz Gwengolo 1488. Anvet e oa bet da zug war-lerc'h marv Arzhur III e 1458.\nDelwenn-gañv Frañsez II en iliz-veur Naoned\nMab e oa da Richarzh Breizh, kont Étampes, ha mab-bihan da Yann V, dug Breizh.\nMab e oa ivez da Marc'harid Orleañs.\nDimeziñ a reas d'e geniterv Marc'harid Breizh da gentañ.\nBevañ a rae ganti hag e bried kleiz Antoinette de la Maignelais hag o bugale e kastell Naoned, lakaet sevel gantañ.\nNeuze e timezas gant Marc'harid Foix, priñsez a Navarra, ha ganti en doe div verc'h, Anna, hag Isabeau a varvas yaouankik.\n1 Politikerezh diabarzh (da sevel)\n2 Politikerezh diavaez\nPolitikerezh diabarzh (da sevel)Aozañ\nDelc'her a reas da astenn e c'halloud pa glaske rouaned Bro-C'hall lakaat o c'hrabanoù war e zugelezh.\nRankout a reas stourm ouzh ar roue gall Loeiz XI da gentañ, hag ouzh e verc'h goude-se. Pa oa minor Charlez VIII , da lavarout eo re yaouank da ren e-unan, e reas emglev gant dug Orleañs ha kont Angoulême evit en em sevel a-enep al lezrouanez Anne de Beaujeu.\nNe c'hellas ket mirout ouzh ar roue Charlez VIII a vezañ trec'h war e lu en Emgann Sant-Albin-an-Hiliber e 1488. Miz war-lerc'h e kouezhas an dug diwar e varc'h e-pad ur valeadenn hag e varvas. E verc'h Anna , 11 vloaz, en em gave dugez .\nTri bloaz goude e voe rediet an dugez Anna, hag hi ur grennardez 14 vloaz c'hoazh, da zimeziñ gant ar roue gall Charlez VIII.\nMarc'harid Foix ha Frañsez II.\nD'an 13 pe d'ar 16 a viz Du 1455 e timezas e Gwened da Marc'harid Breizh (1443-1469), merc'h henañ an dug Frañsez Iañ\nUr mab, Yann, o doe, kont Montfort-l'Amaury, ha ne vevas nemet daou viz (29 a viz Mezheven - 25 a viz Eost 1463. Mervel a reas Marc'harid e Naoned d'ar 25 a viz Gwengolo 1469.\nAddimeziñ a reas e Klison d'ar 27 a viz Mezheven 1471 gant Marc'harid Foix, lesanvet « bruched laezh » , merc'h da Gaston IV Navarra, kont Foix, ha div verc'h o doe:\nAnna (1477-1514) hag\nTri bugel en doe digant e serc'h Antoinette de Maignelais (1420-1474), erruet e Breizh e 1461 :\nFrañsez Iañ d'Avaugour (1462- goude 1494), kont Vertus, Kont Goueloù ha Baron Avaugour , pemzek vloaz koshoc'h eget e hanterc'hoar Anna,\nAnton (1463), aotrou Châteaufremont ha Hédé-Bazouges, marvet en yaouank.\nFrañseza (1464?), a chomas gant he hanterc'hoar Anna, hag a varvas war-dro 1498.\nLe dernier duc de Bretagne : François II, Jacques Choffel, Éditions Fernand Lanore, 1977, 280 p.\nArzhur III Rouaned ha Duged Breizh\n1458 – 1488 War e lerc'h:\nAdtapet diwar « https://br.wikipedia.org/w/index.php?title=Frañsez_II_(Breizh)&oldid=1857973 »\nDernière modification le 2 Kzu 2019, à 17:52\nKemmoù diwezhañ degaset d'ar bajenn-mañ d'an 2 Kzu 2019, da 17:52.


Bevañ en ur yourt : espern arc'hant ha doujañ ouzh an natur\nJeudi 12 novembre 2015 à 21:14 -\nA la fin du mois se tiendra la Cop 21. Une bonne occasion de découvrir des habitats écologiques et économiques. Depuis 4 ans, la famille Fichoux vit dans une Yourte Contemporaine. 110m2 avec tout le confort moderne, le respect de l'environnement en plus.\nAr familh Fichoux dirak o yourt er Roc'h Morvan © Radio France - Tudi Crequer\nBevañ a ra ar familh Fichoux en ur yourt er Roc'h Morvan (29). Ur yourt a-vremañ eo "bez e z'eus an tredan, an dour hag internet eveljust, a zispleg Annaelle, 16 vloaz, evit ar re all eo ur yourt met evidomp eo kentoc'h un ti". "Lavarout a ran eo giz ur chalet peogwir eo tout e koad e-barzh. Ober a ra un tamm zen" a embann he c'hoar vihan Louise, 14 bloaz.\nBez e z'eus ur saloñs bras, ur gegin, ur mezanin bras ha teir gambr er yourt-mañ. En holl e ra 110 m2 ha 6 metrad a uhelder. Ekologel eo an ti-mañ rak e z'eus privezioù sec'h enni ha "phyto-épuration". Tommet eo gant ur "poêle" hag ur sistem "aerothemie". Aes eo da dommañ rak ar moger a zo bet fardet gant "ouates de cellulose. Nav plankennad a zo staget stok ouzh stok, ur plankennad alu a zo ivez, ha war ar c'horre e z'eus ul lienn dizouriñ e plastek."* Rannet eo bet o fakturenn tredan ha dour dre 3 evit ar pezh a veze paeet ganto en o ranndi*.\n"Kalz kerroc'h e oa prenañ ur ranndi", Violaine Fichoux\nKoustet e n'oa d'ar familh 110.000 euro. An dibab a oa bet graet 5 bloaz-so. "D'ar c'houlz-se e oamp o vevañ en ur ranndi e Landerne, a gont Violaine ar vamm. Savet e oa ar c'hoant ganeomp kaout o zi deomp-ni. Ur mignon n'eus komzet din diwar-benn ar yourtoù. Plijet e oamp bet. Koustet e n'eus din 110.000 en holl evit sevel ar yourt hag en em staliañ e-barzh. Ur ranndi gant kement a metradoù karrez a gouste 180.000 euro e Landerne." **\nEvit gouzout hirroc'h** : - Load ar saver yourtoù Yourte contemporaine\nAr saloñs © Radio France - Tudi Crequer\nUr gambr © Radio France - Tudi Crequer\nAr gegin © Radio France - Tudi Crequer\nAr gegin a-zehoù, ar saloñs a-gleiz, ar mezanin a-us © Radio France - Tudi Crequer


Région_Bretagne - Ha soñjet ho peus tuta un deskard(ez) ?\nAn deskardelezh, eus an TGM* betek ar vachelouriezh +5, zo ur filierenn glok a stummadur a-zoare hag ur respont d’ar cheñchamantoù a c’hoarvez e Breizh war dachenn an ekonomiezh. Triwec’h miz goude fin o stummadur ez eus bet kavet labour gant ouzhpenn 75 % eus an deskard(ez)ed en unan eus an 310 micher a c’haller mont warno gant ar stummañ a-bep-eil. Bep bloaz e vez choazet gant tost da 18 000 a Vretonezed hag a Vretoned yaouank mont evel-se war-zu an deskardiñ en unan eus 38 KSD** rannvroel.\n** KSD = kreizenn stummañ an deskarded\nUr c’houlzad evit brudañ an deskardelezh\nSetu perak e ra ar Rannvro evit an deskardelezh. Pal ar c’houlzad lañset er sizhun-mañ eo broudañ an embregerezhioù eus Breizh da duda deskard(ez)ed. Ar c’helenn teorikel ha micherel war un dro zo ur formulenn ma vez gounit an holl, an deskardezed hag an deskarded koulz hag an implijerien, hag a c’hall kaout meur a skoazell gant ar Rannvro. An deskard(ez)ed, anezho danvez kenlabourerien hag a blij d’an dud a vicher (adprenerien EBToù zoken), eo an amzer da zont evit kalz embregerezhioù.\n*EBT = embregerezh bihan-tre\nAr politikerezh evit an deskardelezh\nAr skoazelloù d’an implijerien evit tuta ha harpañ an deskard(ez)ed


Guirionéeu ag er Religion/Chapistr 18 - Wikimammenn\nGuirionéeu ag er Religion/Chapistr 18\n◄ Punition er péhèd. Er gueu e hra mab-dén doh-t-hou é hunan dré er péhèd marhuel. Col e hrér en inean dré er péhèd marhuel. ►\ner gueu e hra mab-dén doh-t-hou é hunan dré er péhèd marhuel.\nQuement hanni e hra er péhèd marhuel e zou un dal. Ne gompren quet nag er péh e hra nag er péh e gol.\nEan e gol græce Doué, e gol é inean, e gol é Zoué ean-memb.\n1° É col græce Doué, ean e gol un donæzon mil gùéh préciussoh eid en ol trezolieu ag en doar. Guet græce Doué, en dén peuran e zou eurus, hag hemb d’hi en dén pinhuiquan e zou miserabl, rac græce Doué e laca mab-dén de vout é ami, hag e hra dehou méritein en nean ; mab-dén a p’en dès collet er græce er santefi, e zou enta anemis de Zoué ha forbannet ag é ranteleah. Bout anemis de Zoué ! Er chonge-cé e hra hirrissein. Oh ! mar dougèr col græce vad ur roué ag en doar, penaus é hellér bout tranquil é vihuein é malgræce un Doué ?\n2° N’en dé quet erhoalh ma collér græce Doué dré er péhèd marhuel, col e hrér hoah er mériteu gouniet dré en œvreu mad a ziaguênt. Col e hrér nombr a vlaïeu a gombat hag a victoërieu, ér batiantæt hag ér vertuyeu aral, en doé coustet t’oh poéniou ha gouniet t’oh un trezol a vériteu eid en nean. Ya, mar d’oh maleurus erhoalh eit couéh én ur péhèd marhuel, ol er poénieu hag er mériteu-cé e zou collet, ur hol bras aveit péhani é teliet hou pout muyoh a anquin eit pe gollehoh en ol ranteleaheu ag er bed. Hui e ouil a pe hoès collet un nebedig argand péhani n’en dé calz a dra, e lar Sant Augustin, ouilet quêntoh a pe hoès collet er mérit ag hou ç’œvreu mad, rac doh ou hol, hui e gol tout.\n3° A pe gollér græce Doué, ne gollér quet hemb quin er mérit ag en œvreu mad a ziaguênt, mæs open ne vér quet mui ér stad d’hobér œvr méritabl erbet. Er péh e gonsol un inean fidel ér stad a hræce Doué e zou rac hé ol œvreu a p’ou offr de Zoué, e zou aveit-hi un trezol a vérit. Mæs nag é hrehoh-hui œvreu mad en ol sænt, mar dint groeit ér stad a béhèd marhuel, é mant collet aveid en nean.\nNe gredet quet eit quement-cé ne tal nitra gobér œvreu mad ér stad maleurus-cé ; pêl doh inou, hui e zeli gobér œvreu mad ha gobér er muihan ma hellehet ; rac, deustou m’en dé en œvreu-cé groeit ér stad a behèd marhuel hemb mérit eid en nean, avantajus ind ha memb requis eid hou laquat de changein a vuhé ha d’hum gonvertissein. Red-é d’oh ou gobér eit donnèt hoah é græce Doué, ha goudé hou pout-hi cavet ha receuet, hui e vou ér stad de zastum un trezol avérit eid en nean.\nMe sellou enta erhat ér péhèd marhuel er gueu bras en dês groeit doh-ein. Ean eu dès lamet guet-n-ein er græce péhani em ranté ami de Zoué, dismantet er mériteu em boé gouniet eid en nean, me laqueit ér stad trist é péhani n’hellen gobér nitra mad eid ur recompance én nean. Men Doué, péh quer peur ha quen distér on-mé dirac oh ! Ah ! golhet-mé é goaid me Salvér, groeit ma cavein er mériteu e mès collet ha ma tastumein ré nehué.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_18&oldid=90909 »\nKemmoù diwezhañ degaset d'ar bajenn-mañ d'an 28 Eos 2016, da 12:26.


Carlos, Kont Molina - Wikipedia\n(Adkaset eus Carlos Spagn (1788-1855))\nE bried kentañ, an infantez portugalat Maria Francisca de Assis de Bragança (1800-1834).\nE eil pried, Maria Teresa de Bragança (1793-1874).\nCarlos María Isidro Benito de Borbón y Borbón-Parma (Madrid, 29 a viz Meurzh 1788 – Trieste, 10 a viz Meurzh 1855), anavezet ivez evel Don Carlos, a oa infant Spagn, emditlet Dug Elizondo, ha goude Kont Molina.\nEñ an hini e oa ar c'hentañ karlour da c'houlenn kurunenn Spagn, evel Carlos V. Un den deol meurbet e oa, ha krediñ a rae e gwir ar rouaned a-berzh Doue.\n2 Kentañ brezel ar garlouriezh (1833-1840)\nGanet e oa e Palacio Real Madrid. Eil mab ar roue Carlos IV hag e bried María Luisa de Parma (1751-1819) e oa. Breur e oa da Fernando VII. Evel e dad hag e vreur e voe prizoniad Napoleon Iañ e Valençay, pa oa breur Napoleon, Giuseppe Buonaparte, o ren e Spagn etre 1808 ha 1814. E 1814 e tistroas da Vadrid.\n1788-1833[kemmañ | kemmañ ar vammenn]\nAnvet e voe da Priñs Asturiez e 1815, hag e chomas betek 1830, pa voe embannet ur Pragmatica Sanctio hag a dorre al lezenn salek, degaset da Spagn e 1705 gant Felipe V.\nEn Gwengolo 1816 e timezas d'e nizez, an infantez portugalat Maria Francisca de Portugal, merc'h da João VI, roue Portugal ha d'e bried Carlota Joaquina de Borbón, e c'hoar dezhañ. Mervel a reas e bried e 1834. Addimeziñ a reas ar priñs da Maria Teresa de Bragança, c'hoar henañ e bried kentañ, hag a oa intañvez.\nKentañ brezel ar garlouriezh (1833-1840)[kemmañ | kemmañ ar vammenn]\nE Madrid e voe staliet ur rejañs frankizour dindan ar rouanez Maria Cristina an Div Sikilia.\nGoude meur a vloavezh brezel e voe trec'het ar garlourien ha sinet feur-emglev Bergara, d'an 31 a viz Eost 1839. Kenderc'hel a reas Ramón Cabrera d'en em gannañ er Maestrazgo betek miz Mae 1840.\nTri mab o doe Carlos hag e bried Maria Francisca de Portugal (1800-1834) :\nCarlos Luis de Borbón y Braganza (1818-1861), Kont Montemolín, a c'houlennas kurunenn Spagn evel e dad;\ndimezet e 1850 da Carolina de Borbón-Dos Sicilias.\nJuan de Borbón y Braganza (1822-1887), Kont Montizon, a c'houlennas kurunenn Spagn, hag ivez kurunenn Bro-C'hall;\ndimezet e 1847, d'an arc'hdugez aostrian Maria Beatrix von Österreich-Este, anavezet evel Beatrix Modena (1824-1906)\nFernando de Borbón y Braganza (1824-1861), dizimez ha divugel.\nAddimeziñ a reas Don Carlos d'un infantez portugalat all, Maria Teresa de Bragança (1793-1874), a oa c'hoar henañ Maria Francisca ha seizh vloaz koshoc'h egeti, nizez dezhañ ivez enta; intañvez e oa, ur mab dezhi eus he fried kentañ, hogen bugel ebet n'o doe ken.\nAdtapet diwar « https://br.wikipedia.org/w/index.php?title=Carlos,_Kont_Molina&oldid=1897096 »\nKemmoù diwezhañ degaset d'ar bajenn-mañ d'an 6 Meu 2021, da 15:02.


Pajenn:Milin - Penaos karet Jezus-Krist.djvu/116 - Wikimammenn\nPajenn:Milin - Penaos karet Jezus-Krist.djvu/116\nAn hini a gar Jezus-Krist ne c’houez ket he galoun gant an ourgouill, evit eur mad-bennag a zo enn-han, en em izelaat eo a ra hag atao ez eo laouen, pegement-bennag eo izelleat.\n1. — An den ourgouilluz a zo evel eur zoroc’hel vraz ne ve ket kement ha ma ’z eo anez eun nebeud avel a zo c’houezet enn-hi. Rak-tal ma tigor ha ma ’z a ar c’houez er meaz, ar zoroc’hel ne d-eo mui netra. Evel-se eo an den gant an ourgouill. An hini a gar Doue a zo izel he galoun ha petra-bennag mac’h anavez ez eo mad enn eun dra-bennag, n’en deuz tamm lorc’h nag ourgouill evit-se, rak gouzout a ra en deuz bet digant Doue kement tra vad a zo enn-han, ha nemet pèc’hed ne d-eo netra ken anezhan he-unan. Dre-ze eta seul-vui a vad en deuz bet digant Doue, seul-vui ive ez eo izel he galoun, o veza ma c’hoar ne dal ket e vije roet d’ezhan gant Doue kemend a vad evel a zo.\n2. — An Aotrou-Doue, eme zantez Thereza, o komz euz ar grasou e devoa bet digant-han, « an Aotrou-Doue a ra em c’hever evel a ra an dud da eun ti a zo o vont da goueza enn he boull : skora a reont anezhan a bep tu. » Pa\nAdtapet diwar « https://br.wikisource.org/w/index.php?title=Pajenn:Milin_-_Penaos_karet_Jezus-Krist.djvu/116&oldid=137013 »\nKemmoù diwezhañ degaset d'ar bajenn-mañ d'an 9 Eos 2018, da 20:36.


Oksana Shachko - Wikipedia\nOksana Shachko d'an 8 a viz Meurzh 2009\nOksana Shachko (ukraineg: Оксана Шачко), ganet d'an 31 a viz Genver 1987 e Khmelnytskyi (URSS, RSS Ukraina) ha marvet d'an 23 a viz Gouhere 2018 e Pariz,, a oa un arzourez ha benelourez eus Ukraina. Bet e oa unan eus krouerezed al luskad benelour FEMEN e miz Ebrel 2008.\nGant sikour Anna Hutsol hag Alexandra Shevchenko e oa bet krouet an aozadur. Shachko a voe ganet e Khmelnytskyi hag he devoa bevet e Kiev. Gant al luskad FEMEN e oa bet stourmet da gentañ a-enep ar c'hudennoù evit ar studierezed, met buan e oa bet ledanaet ar stourm evit lakaat war-wel korvoerezh reizhel maouezed Ukraina dreist-holl an douristelezh reizhel. Da gentañ e oa bet brudet ar Femened o vanifestiñ gwisket gant o dilhad-dindan nemetken. E miz Eost 2009 e oa bet diskouezet he divvronn gant Shachko e-pad ur vanifestadeg e Kiev. Adalek ar mare-se e oa bet izili ar FEMEN o vanifestiñ topless, hag o emledañ eus ur stourm en Ukraina etrezek ar bed-holl.\nShachko he devoa labouret gant ar skrivagnerez c'hall Galia Ackerman evit sevel un istor eus ar FEMEN a voe embannet gant Calmann-Lévy e 2013. E 2014 e oa embannet an teulfilm "Je suis Femen" (me zo ur Femen), un teulfilm emdroet war Oksana Shachko eo ha filmet gant Alain Margot. Roet e oa bet dezhi ar gwir da chom e Bro-C'hall gant ar statud repuad politikel e 2013. Bevañ a rae e Pariz evel livourez hep kemer perzh en aozadur Femen abaoe.\nOksana Shachko e Pariz e 2012\n↑ (en) « One of FEMEN's Co-Founders Commits Suicide in Paris », Sputnik, 24 Gouere 2018.\n↑ (fr) « La cofondatrice des Femen, Oksana Chatchko, s’est suicidée à Paris », Le Monde, 24 Gouere 2018.\nAdtapet diwar « https://br.wikipedia.org/w/index.php?title=Oksana_Shachko&oldid=1941709 »\nKemmoù diwezhañ degaset d'ar bajenn-mañ d'an 13 C'hwe 2022, da 08:17.


Journal de Renaud Camus, vendredi 13 avril 2018\ncréée le samedi 14 avril 2018, 19 h 03\nmodifiée le samedi 14 avril 2018, 19 h 12Plieux, vendredi 13 avril 2018, minuit moins le quart. Il me semble que si je devais élever un enfant j’essaierais de lui apprendre — très entre ~~~~~~~ choses, ~~~~~~~~~~~~~~ — ~~ ~~~~~~~ ~~~ ~~’~~~~~~~ ; ~~’~~~~~~~~~~~ de ~~~ lui faire apprendre, plutôt, par ~~~~ ~~~~~~, ~~~~ ~~~ ~~~ ~~~~~ ~~~~, ~~~~ ~~~~ ~~~~~~~~~~ ~~~~~~~~~~~~, ~~~~ ~~~~~ ~~~ ~~~~~ ~~~ ~~~~~~~ ~~~~~ ~~~~~~~~~~ ~~~ ~~~~ ~~~~~~~~~~ ~~~~ ~~~~~~~~~~~~~, ~~~~ ~~~~~~~~~~~ ~~~ la matière étant ~~~~~~~~~, ~~~ ~~~~~~ ~~~~~ attestée.\nJamais ~~~ ~~’~~~ ~~~ ~~~~~~~ ~~~~~~ ~~~~~. ~~~ ~~~~~ ~~~~~~~ ~~~~ ~~’~~~~ ~~~~~~~ ~~~~~~~~, ~~~ ~~~~ ~~~~~ ~~~~~~~~’~~~~ ~~~~~ ~~~~ ~~~~~~~~, ~~~ ~~~ dois à des ~~~~~~~~~ ~~~~ ~~’~~~~~~ ~~~~~~~~ ~~~~~ ~~~~~~~~~~ ~~~ ~~~~, ~~~~~~~ ~~~ ~~~~~~ ~~~~ ~~~~~~~, ~~’~~~~ ~~~~~~~ ~~’~~~~~~~~ ~~ ~~~~~~ ~~~ ~~~~~~~~~~~~ ~~~ ~~~~~~~~~ ~~~~~ ~~~~~~~ ~~~~~~~ ~~~ ~~~~~~~~~, au sixième étage ~~~~~ ~~~~~~~~~~, ~~~~ ~~’~~~ ~~~~~~ ~~ ~~~~ ~~~~~ ~~~~~ ~~~~~~~~ ~~~ ~~~~~~~~. ~~~~~~ ~~~~~~ ~~~~ ~~~~~~~~~ ~~~~~~~~~~~. ~~~~~~~ ~~~ ~~~ ~~~~ ~~~~~~~~ ~~~ ~~~ ~~~~ ~~~~~~ ~~’~~ abouti au moindre ~~~~~~~ ~~~ ~~~~~~~~ ~~~~~~~~~~~~. ~~~~~ ~~~~~~ ~~~ ~~~~~~~~ ~~~~~~~~ ~~~~~~~~~~~ ~~ ~~~~~~~ ~~~ ~~~~~, ~~~ ~~’~~~~~~~~, ~~~~~ ~~~~~ ~~~~~~~~~. ~~~~~ ~~~ ~~~~~~ ~~~~~~ ~~~ ~~~~~~ ~~~~~~~~~~~~~, ~~~~~~~-~~~, mais personne ne ~~~~~~ ~~~~~ ~~~~~~~ ~~ ~~~~~~~~ ~~~ ~~~~~~ ~~~ ~~~ ~~~~~~. ~~~ ~~~~~~ ~~~’~~~ ~~’~~~ ~~~~~ ~~~~~~ ~~~~~~ ~~~~~~ ~~~~~~~~~~~~ en tout. ~~~ ~~~ ~~~~~ ~~~~~ ~~~~ ~~~~~~~~ qu’il s’en soit ~~~~~~ ~~~~~~. ~~’~~~~~~~~~ ~~~~~~~~~ ~~~ ~~~~~ ~~~~ ~~’~~~~ ~~~ livre.\nSi ~~~~~~~ ~~’~~~~~~ ~~~~ ~~~ ~~~~~ ~~~ ~~~~~~~~, ~~~~~ ~~~~~~~~~~~~~~ — ~~’~~~~ ~~~~ ~~~~ ~~~~~ ~~~ ~~~~~~~~~~~, ~~~~~ cette maison, mais ~~~~~~ ~~’~~~~~~~~~~~~, ~~~ ~~~ ~~~~ ~~~~~ ~~~~~~~~ ~~~’~~ ~~~~ ~~~~~ —, ~~~ ~~~~~~~~~ ~~~ ~~~~~. ~~~ ~~~~~ ~~’~~~~ ~~~~~ ~~~~~~~~~, ~~~~~~~~ ~~~~ ~~~~ ~~~ ~~~~~ ~~~~~~~~~~. ~~’~~~~~~ jamais d’argent n’a ~~~~ ~~~~~ ~~ ~~~~~ ~~~~~~ ~~~ ~~~~, ~~~ ~~’~~~~~~ ~~~~ ~~~~~~~ ~~~, ~~~~~ ~~’~~ ~~~~~~~ ~~~~~~~~~ ~~~~~ ~~~~~~, ~~~~~~~~~ ~~~~~~ ~~~~~~~~~~~~~, ~~~~~~~~~ ~~~~~~ ~~~~~~~~. ~~’~~~ ~~~ ~~~~~~~~ un peu, au ~~~~~~ ~~~ ~~~ ~~~~~~~, ~~~~~~ ~~ ~~~~~~~ ~~~~~~~ ~~~ ~~~~ Demeures ~~~ l’esprit, ~~~~~ ~~~~~~~ ~~~~~ ~~~~~ ~~’~~~~~~~ ~~~~~ ~~~~~~ ~~~~~ ~~~~~ ~~~~ ~~~~~~~~~~~. ~~~~~~~-~~~ ~~~~~~~~ ~~ vingt ans que ~~~~~~~ ~~~ ~~’~~~~~~ ~~~ ~~~~~~, ~~~ ~~ ~~~~~~~~~, ~~~ ~~ ~~~~~~-~~~~~~~~~~~~, ~~~~~~ ~~’~~~~~~~ ~~~~~ ~~~~~ ~~~~~~~ ~~~~ ~~~~~~ ~~~ ~~~~~~, ~~~ ~~~~~~~~~~~~~ ~~~~ ~~~~~~ d’envie ?\nUn ~~~~~~~~~ ~~’~~~~~~~ presque rien à ~~~~~~~~~ ~~~ ~~~~ — ~~~~~~ ~~~~~~~ ~~~~~ ~~~ ~~~~~~~ ~~~~~ ~~ ~~~~ ~~’~~~~, ~~~ ~~~~~~ ~~~~~. ~~~ ~~~~~~~~~ ~~~~~ ~~~~ ~~~~~~~~~~ ~~ ~~~~~~~ ~~~ ~~~~ ~~~~ ~~~~ propres moyens, et ~~~~~ ~~ ~~~~~~~~~~ ~~~~ ~~~~~~~~~ ~~~~~~~~, ~~~~~~ ~~~~ ~~~~~~~ ~~~ ~~~~~~~ ~~~ ~~~~~~ ~~ ~~~~ ~~~~, ~~~ ~~’~~~~~~~~ ~~~~~~~~~ ~~~~~~~ ~~’~~~~, ~~~ ~~~~~~ ~~~ ~~~~~~. ~~~ ~~~ semble que je ~~~ ~~~~~~~~ ~~~ ~~~~~~ ~~~~~~~~ ~~’~~~ ~~~~~~~, ~~~ ~~~~~ ~~ ~~~~ ~~~~~~~~~~~~~. ~~~~~~~~~~ ~~~ ~~~ ~~~~~~~~ ~~~~~ ~~~~ ~~~~~~~~ ~~~ ~~~ commencer.\nMes ~~~~~~~~ ~~~ ~~~ ~~~~~~~~~ ~~~~ non plus. Mais ~~~~, ~~~ ~~~~~~, ~~’~~~ ~~~~~~~~ ~~~~~. ~~~~ ~~~~~~~~~ ~~~~~~~ ~~~ ~~~~~~, ~~~~~ ~~~~~~, ~~~~~ ~~ ~~~~~ ~~~~~~~~~. ~~~ ~~~~~~ ~~~~~~~~ ~~~~~ ~~~’~~~ ~~~ ~~~~~ ~~ ~~~~~~~ ~~~~~~~~~ l’esprit. On voit ~~~ ~~~~~~~~~.\nvoir l’entrée du vendredi 13 avril 2018 et son image dans Le Jour ni l’Heure


Hana Soukupová e miz Even 2009\nHana Soukupová (18 a viz Kerzu 1985 e Karlovy Vary, Tchekoslovakia, hiziv an deiz Republik Tchek) a zo un dougerez-dilhad tchek. Stagañ a reas gant ar vicher d'an oad a 13 vloaz, e Praha. Unan eus an nebeud merc'hed tchek deuet da vezañ top model eo, gant Karolína Kurková hag Eva Herzigova.\nSoukupová he deus douget dilhad Gucci, BVLGARI, Escada, Balenciaga, Max Mara, Tse, Dior, Jill Stuart, Carolina Herrera, H&M, Victoria's Secret ha Versace. E New York e vez o chom. Asambles gant he gwaz he deus krouet an diskouezva The Aaron Gallery e 2010.\nLec'hienn ofisiel Hana Soukupová\nHana Soukupová e lec'hienn Fashion Model Directory\nHana Soukupová e-barzh For Bal Harbour Shops Magazine, miz Meurzh 2010\nHana Soukupová e lec'hienn AskMen.com\nAdtapet diwar « https://br.wikipedia.org/w/index.php?title=Hana_Soukupová&oldid=1457071 »\nKemmoù diwezhañ degaset d'ar bajenn-mañ d'an 3 Ebr 2013, da 23:30.


Buhez ar Zent. pages 46, 47, 48. Encyclopédie Marikavel.\npages 46, 47, 48\nMes abred, e skiant-natur, sklerijennet gant gras Doue, a reas d'ezan anaout ne oa ket eno ar wirione.\nDre ma save en oad ha ma tigore e spered, e veze ar zonj-man dalc'h-mat ouz heu diarbenn : « Evit petra eman an den war an douar » ? An dud, endro d'ezan, na glaskent nemet tec'hel arôk al labour ha bevan en o êz. « Mes bezan eur pennad blaveziou eürus ha pinvidik ha mervel goude, n'on ket evit kredi, eme Hiler, n'en deve an den netra ken d'ober. Kaeroc'h galvedigez evit ze a dleomp da gât. Ha koulskoude, ar relijionou pagan, gant o niver bras a zoueou, n'hallont ket rei d'in ar respont war gement-se. A dra zur, eun Doue a zo, ha n'eus nemetan, hag an Doue-ze a dle bezan krouet ac'hanomp evit e c'hloar hag e zervich. »\nE oa ar zonjou-ze o redek dre e spered, pa deuas, dre brovidans Doue, levr ar Skritur-Zakr da gouezan etre e zaouarn. Eno e kavas an Doue a glaske. Anaout a reas ar wirione eus ar relijion gristen, ha hepdale, e bried, - hiviziken e c'hoar, - e verc'h Abra hag hen a oe badezet.\nAbarz nemeur, e varvas eskob Poitiers, ha kristenien kêr, leun a zoujanz evit vertu ha deskadurez Hiler, a zibabas anezan da zerc'hel e blas. Hiler a souzas muian m'hallas, mes red e oe d'ezan senti ouz mouez ar gristenien. Eur wech eskob, e labouras gant aked da gelenn e bobl; ne oa den ken helavar hag hen en e amzer. Lakat a reas e holl galon hag e holl spered da bellât diouz e eskopti hereziou an Arianed, stlabeet neuze etouez ar gristenien. An heretiked-ze, o vezan grêt eur c'honsil en kêr Beziers, Hiler a yeas di hag a ziskouezas d'eze frêz ne oa ket ar wirione gante. Kemer a rejont aon rak e zeskadurez, hag, evit kaout peuc'h dioutan, ec'h alijont an impalaer Konstanz da harlui anezan er Friji. Ar zant a zigemeras urz an impalaer gant joa, evel an Ebestel hag ar verzerien, p'o deveze eun dra bennak da c'houzanv evit Jezuz-Krist. Chom a reas pevar bla pell diouz e eskopti. Epad an amzer-ze, e skrivas war myster an Dreinded daouzek levr eus ar re gaeran. Tud ar vro a oa troet gant an Arianed, mes Hiler a gavas brao an tu da ziskouez d'eze e fazient, ha diazezan a reas en o zouez rouantelez Jezuz-Krist.\nPennou-bras an Arianed en em vodas en Konstantinopl. Hiler a skrivas d'an impalaer eul lizer evit goulenn bezan lezet da zisput oute. Mes an heretiked ne gredjont ket digemer e c'houlenn, hag evit kas anezan diwar o hent, e rojont da gredi d'an impalaer ne oa mat nemet da lakat freuz ha tabut en broiou ar zav-heol, hag e vije gwelloc'h lezel anezan da zistrei d'e eskopti. Kemer a reas hent ar gêr.\n« Neuze Bro-C'hall a-bez, eme sant Jerom, a vriataas an hini an evoa bet an trec'h war an heretiked. »\nEnor a veze grêt d'ezan en kement kêr ma tremene. Poitiers, dreist-oll, a reas d'ezan eun digemer dispar. « Pep-hini, eme Fortunat, a grede bezan adkavet e dad, ha zoken e vro, rak, e keit ha m'oa bet dianket Hiler, ar vro ne oa mui ar vro evit ar re a oa chornet enni, ken bras oa an dienez anezan. »\nEiz vla c'hoaz e c'houarnas e bobl. Goude bezan labouret da greski dre ar bed gloar Jezuz-Krist, e varvas, leun a veritou, er bla 366. Ar rniraklou a c'hoarvezas war e ve a zisklerias e zantelez. Enoret eo bet a-viskoaz evel sant, hag er bla 1851, hon Tad Santel ar pab, Pi IX, a lakas anezan en renk Doktored an Iliz.\nAn darn vrasan eus an dud a ya d'an ifern, eme ar pab Beneat XIV, n'eont di nemet abalarnour n'ouzont ket ar gwirionezou a zo red da anaout evit mont d'ar baradoz.\nEvit mont d'ar baradoz, eo red anaout ha kredi ar pemp gwirione-man :\n2° En Doue e zo tri ferson : an Tad, ar Mab hag ar Spered-Glan; an dra-ze eo myster an Dreinded.\n3° Ar Mab, an eil ferson eus an Dreinded, a zo deut davevan war an douar, 1900 vla zo. Kemeret an eus eur c'horf hag eun ene henvel ouz non re; e hano eo an Otlrou Jezuz-Krist. Jezuz-Krist a zo Doue ha den asamblez : an dra-ze eo myster Mab Doue en em c'hrêt den.\n4° Goude bezan bevet tri bla lia tregont war au douar, Jezuz-Krist a zo maro war ar groaz evit dasprenan an holl dud, o miret diouz an ifern ha digeri d'eze dorojou an nenv, da vihanan, ma vevont en gvvir gristenien : an dra-ze eo myster Mab Doue maro war ar groaz evit hon dasprenan.\n5° Pa varvfomp, hon ene divarvel en em gavo dirak Doue, a vezo barnet war ar mad ha war an droug he devo grêt, ha grêt d'ezi mont, herve he meritou, d'ar baradoz pe d'an ifern, elec'h ma chomo da virviken.\nEur c'hristen, evit bevan evel m'eo dleet, a dle gouzout ouspen, dindan envor :\n1° Ar Bâter, an Ave Maria, ar Gredo.\n2° Gourc'hemennou Doue ha re an Iliz.\n4° Ar pez a zo red da anaout evit bezan barrek da glevet mat an oferen, d'ober eur govezion vat, d'ober eur gomrnunion vat.\n5° Deveriou slrisan ar stad a vue e ver enni.\n6° An dever a zo da bedi, dreist-oll eu dentasion.\nLaket eta an treo-ze en ho sperejou. Arabad eo d'ac'h o ankouat gwech ebet ; grêt diouz ma zo merket enne. Ar re n'o gouezont ket, hag i gouest d'o gouzout, pe o anave heb o c'hredi, pe heb ober diouz ma zo merket enne, n'hallont kel bezan absolvet en lez-varn ar binijen, ha mont da zaoulinan ouz an dôl zantel, na mont d'ar baradoz !


(Adkaset eus Nell Gwynne)\nNell Gwynne, poltred gant Peter Lely (war-dro 1675).\nNell Gwynne (pe Gwynn pe Gwyn), Eleanor hec'h anv-badez, ganet d'an 2 a viz C'hwevrer 1650, ha marvet d'ar 14 a viz Du 1687, zo un aktourez saoz brudet eus ar XVIIvet kantved hag unan eus serc'hed ar roue saoz Charlez II Bro-Saoz.\nSerc'h d'ar roue e voe war-lerc'h Barbara Palmer. Daou vugel o doe. "Pretty, witty Nell" a skrive Samuel Pepys diwar he fenn. Aktourez ampart e oa, ha gouzout a rae ar stek da lakaat an dud da c'hoarzhin.\nPoltred Nell Gwyn, gant Peter Lely, e 1680\nAdtapet diwar « https://br.wikipedia.org/w/index.php?title=Nell_Gwynn&oldid=1824149 »\nAktourezed ar XVIIvet kantved


sellet - Wikeriadur\n(Verb) (1499) Sellet er C'hatolikon. Kar d'ar gerioù syll ha sylly e kerneveureg, syllu e kembraeg, sell « lagad » ha sell-ai-m « sellan » en heniwerzhoneg, seall « sell » e skoseg. Dont a rafe eus ur ger keltiek *stil-no- « lagad », hag a c'hellfe dont eus *stilp-no- kevatal d'ar ger henc'hresianeg στιλπ-νό-ς « skedus » ?\n(Furm verb) Savet diwar « sell- », pennrann ar verb « sellet », hag an dibenn-ger « -et ».\nsellet /ˈsɛlː.et/ (displegadur)\nPa oa eno evel-se e tremenas ur marc'hadour saout eus ar Roc'h-Derrien, hag a deuas da sellet (!) ar vuoc'h ha d'he dastorniñ (!). — (Fañch an Uhel, Kontadennoù ar Bobl/5, Al Liamm, 1994, p. 172.)\nHerve. — Kaer am eus sellet, ne welan ket eur penn kristen. — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 3.)\nsellet ouzh /ˈsɛlː.et/ verb kreñv dieeun (displegadur)\nBukañ e selloù war un dra bennak evit e welet.\nSell eeun ouzin hardiz, e-leh selled ouzin a-gorn evel ma rez. — (Jules Gros, Le trésor du breton parlé Deuxième Partie, 1970, p. 460.)\nsellet gant e c'henoù\nalamaneg : schauen (de) (sich in die Augen ~), anschauen (de) , ansehen (de)\narabeg : نَظَرَ(ar) (naẓara)\ndaneg : betragte (da)\nesperanteg : rigardi (eo)\nfaeroeg : hyggja at (fo)\nfinneg : katsoa (fi)\ngalleg : regarder (fr)\nitalianeg : guardare (it)\njapaneg : 看る (ja) (miru)\nkatalaneg : mirar (ca) , esguardar (ca) , concernir (ca)\nmayaeg Yucatán : paktik (*)\nmongoleg : манах (mn)\nnederlandeg : blikken (nl)\nokitaneg : agachar (oc)\npoloneg : patrzeć (pl)\nportugaleg : observar (pt) , mirar (pt)\nsaozneg : to look at (en)\nsinaeg : 看 (zh) (kàn)\nspagnoleg : mirar (es)\nturkeg : bakmak (tr)\nzouloueg : -bukela (zu)\nAnv-gwan-verb ar verb sellet.\nHag eo diroufennet al lostennoù, eo dreset ar c'hoef, eo kribet ar blev kordigellet lezet er-maez eus ar c'hoef, e vez sellet er melezour bihan pe vras kuzhet er sac'h-dorn. — (Brogarour, Onenn, Gwengamp, 1936, p. 75.)\nFurm ar verb sellet e trede gour unan an doare-gourc'hemenn.\n— Sellet, Mamm ! Sellet ar pesk am eus tapet ! Ur pesk arc'hant, Mamm ! — (Fañch an Uhel, Kontadennoù ar Bobl/1, Al Liamm, 1984, p. 111.)\n— Ba ! Ba ! Ober goap a ret. Sellet ar vuoc'h-se, pa lâran deoc'h, biskoazh n'hoc'h eus gwelet evelti ! — (Fañch an Uhel, Kontadennoù ar Bobl/5, Al Liamm, 1994, p. 172.)\nAdtapet diwar « https://br.wiktionary.org/w/index.php?title=sellet&oldid=299784 »\nKemmoù diwezhañ degaset d'ar bajenn-mañ d'an 18 Mez 2020, da 09:12.